Awal Zulhijjah 2022

1 Julai 2022 bersamaan dengan 1 Zulhijjah 1443H. Sama pula tarikhnya permulaan bulan baru. Bulan Zulhijjah merupakan bulan istimewa yang disambut umat Islam dengan ibadah sunnah menambah pahala.
Bagi yang tidak berpeluang menunaikan ibadah haji, kita masih ada kesempatan untuk mengerjakan ibadah yang lain. Permulaan awal Zulhijjah, umat Islam dianjurkan untuk berpuasa sunat sehingga Hari Arafah pada 9 Zulhijjah.
Kelebihan 10 Awal Zulhijjah
1. Pahala yang lebih besar dari Jihad
10 hari pertama dari bulan Zulhijjah ini dapat memberikan pahala yang lebih besar dari Jihad.
Sabda Rasulullah :
مَا الْعَمَلُ فِي أَيَّامِ الْعَشْرِ أَفْضَلَ مِنَ الْعَمَلِ فِي هَذِهِ ”. قَالُوا وَلاَ الْجِهَادُ قَالَ ” وَلاَ الْجِهَادُ، إِلاَّ رَجُلٌ خَرَجَ يُخَاطِرُ بِنَفْسِهِ وَمَالِهِ فَلَمْ يَرْجِعْ بِشَىْءٍ ”.
“Tiada amalan yang dilakukan pada hari lain yang lebih baik daripada amalan pada 10 hari ini. Para sahabat bertanya: Walaupun Jihad? Baginda menjawab: Tidak juga Jihad, kecuali jika seseorang keluar dengan nyawa dan hartanya dan tidak kembali lagi.
-
HR al-Bukhari
Mengapa 10 hari pertama Zulhijjah ini lebih baik dari Jihad?
Menurut al-Imam Ibn Hajar :
والذي يظهر أن السبب في امتياز عشر ذي الحجة لمكان اجتماع أمهات العبادة فيه ، وهي الصلاة والصيام والصدقة والحج ، ولا يتأتى ذلك في غيره
“Secara zahirnya, sebab yang menjadikan 10 hari pertama Zulhijjah ini lebih utama dari yang lain kerana 10 hari ini menghimpunkan semua amalan utama di dalam Islam iaitu solat, puasa, sedeqah dan haji. Himpunan amalan-amalan ini tidak berlaku dalam hari-hari yang lain.
 -
Fath al-Bari
2. Hari yang paling baik dalam setahun
10 hari pertama Zulhijjah dianggap sebagai hari yang paling baik dalam setahun.
Sabda Rasulullah :
أَفْضَلُ أَيَّامِ الدُّنْيَا أَيَّامُ الْعَشْرِ
“Sebaik-baik hari dalam dunia ini adalah 10 hari ini.”
Sehingga atas dasar itu al-Imam Ibn Taimiyyah menganggap 10 hari pertama ini lebih utama dari 10 hari terakhir dari bulan Ramadan.
Kata beliau:
أيام عشر ذي الحجة أفضل من أيام العشر من رمضان والليالي العشر الأواخر من رمضان أفضل من ليالي عشر ذي الحجة
Sepuluh hari awal Zulhijjah lebih afdal daripada sepuluh hari akhir Ramadhan, dan malam sepuluh akhir Ramadhan, lebih afdal daripada malam sepuluh awal Zulhijjah. [Majmu’ al-Fatawa, jilid 25, m/s 287]
3. Hari yang dicintai oleh Allah SWT
Sabda Rasulullah:
ما من أيام أعظم عند الله سبحانه ولا أحب إليه العمل فيهن من هذه الأيام العشر. فأكثروا فيهن من التهليل والتكبير والتحميد
“Tidak ada hari yang lebih besar di sisi Allah dan tidak ada hari yang lebih disayangi oleh Allah supaya kita beramal di dalamnya melainkan pada 10 hari ini. Maka perbanyakkanlah bertahlil, bertakbir dan bertahmid”
-
HR al-Tabrani
Amalan 10 Awal Zulhijjah
1. Orang yang melakukan ibadah berkorban dianjurkan tidak memotong, mencabut dan mencukur, bulu atau kuku.
Sunat untuk tidak memotong, mencabut dan mencukur rambut, bulu atau kuku bagi orang yang melakukan ibadah korban bermula daripada 1 Zulhijjah sehinggalah haiwan korbannya disembelih.
Rasulullah SAW bersabda :
مَنْ كَانَ لَهُ ذِبْحٌ يَذْبَحُهُ فَإِذَا أُهِلَّ هِلَالُ ذِي الْحِجَّةِ، فَلَا يَأْخُذَنَّ مِنْ شَعْرِهِ، وَلَا مِنْ أَظْفَارِهِ شَيْئًا حَتَّى يُضَحِّيَ
Maksudnya : “Barangsiapa yang mempunyai haiwan korban untuk disembelih, maka apabila terlihatnya anak bulan Zulhijjah, janganlah dia mengambil satu apa pun (yakni memotong) daripada rambutnya, mahupun daripada kukunya sehingga dia selesai berkorban.”
- HR Muslim, hadis sahih
2. Berpuasa pada Hari Arafah
Hari Arafah pada 9 Zulhijjah adalah hari amalan berwukuf di Padang Arafah yang merupakan salah satu daripada rukun fardhu bagi umat Islam yang menunaikan ibadah haji.
Bagi umat Islam yang tidak mengerjakan ibadah haji, dianjurkan untuk berpuasa, berzikir dan melakukan amalan sunat pada hari tersebut.
Daripada Abu Qatadah bahawa Nabi Muhammad SAW bersabda :
صِيَامٌ يَوْمِ عَرَفَةَ أَحْتَسِبُ عَلَى اللهِ أَن يُكَفِّرُ السَّنَّةَ الَّتِي قَبْلَهُ وَالَّتِي بَعْدَهُ
Maksudnya : “Berpuasa pada hari Arafah kerana mengharap pahala daripada Allah agar adalah sebagai penghapus dosa bagi setahun sebelum dan sesudahnya.”
- HR Muslim, hadis sahih
3. Memperbanyakkan Berdoa
Kebaikan Zulhijjah juga terletak pada doa yang diucapkan terutamanya pada Hari Arafah (9 Zulhijjah).
Nabi Muhammad SAW bersabda :
خَيْرُ الدُّعَاءِ دُعَاءُ يَوْمِ عَرَفَةَ، وَخَيْرُ مَا قُلْتُ أَنَا وَالنَّبِيُّونَ مِنْ قَبْلِي: لَا إِلَهَ إِلَّا اللهُ وَحْدَهُ لَا شَرِيكَ لَهُ، لَهُ الْمُلْكُ، وَلَهُ الْحَمْدُ، وَهُوَ عَلَى كُلَّ شَيْءٍ قَدِيْرُ
Maksudnya : “Sebaik-baik doa ialah doa yang dibaca pada hari Arafah dan sebaik-baik zikir yang aku ucapkan dan juga diucapkan para nabi sebelumku ialah, tidak ada yang berhak disembah selain Allah yang satu, tidak ada sekutu bagi-Nya, milik-Nya kekuasaan dan milik-Nya segala pujian, dan Dia Maha Berkuasa atas segala sesuatu.”
- HR al-Tirmizi, hadis hasan
Hadis yang lain, Nabi Muhammad SAW bersabda :
مَا مِنْ يَوْمٍ أَكْثَرَ مِنْ أَنْ يُعْتِقَ اللَّهُ فِيهِ عَبْدًا مِنَ النَّارِ مِنْ يَوْمِ عَرَفَةَ وَإِنَّهُ لَيَدْنُو ثُمَّ يُبَاهِى بِهِمُ الْمَلاَئِكَةَ فَيَقُولُ مَا أَرَادَ هَؤُلاَءِ
Maksudnya : “Tidak ada hari di mana Allah membebaskan hamba dari neraka lebih banyak daripada hari Arafah, dan sungguh Dia mendekat lalu membanggakan mereka di depan para malaikat dan berkata: “Apa yang mereka inginkan?”
- HR Muslim, hadis sahih
4. Menghidupkan suasana Hari Raya dengan bertakbir
Sabda Nabi Muhammad SAW :
زَيِّنُوْا أَعْيَادَكُمْ بِالتَّكْبير
Maksudnya : “Kamu hiasilah hari raya dengan takbir.”
- HR al-Thabarani
Istimewa Raya Aidil Adha adalah umat Islam bertakbir lebih daripada satu hari. Takbir pula terbahagi kepada dua.
Takbir Mursal atau Muthlaq (المرسل أو المطلق)
Bermula sebaik sahaja terbenam matahari pada malam hari raya (Aidil Fitri atau Aidil Adha) dan berterusan sehingga Imam mula mengangkat takbir menunaikan solat sunat Hari Raya
Takbir Muqayyad (المقيد)
Bermula dari solat subuh Hari Arafah (9 Zulhijjah) sehingga solat Asar pada Hari Tasyrik terakhir (13 Zulhijjah)
Al-Bukhari meriwayatkan bahawa Ibnu Umar dan Abu Hurairah r.a. keluar ke pasar pada 10 hari awal Zulhijjah, lalu mereka bertakbir sehingga menyebabkan orang ramai turut bertakbir bersama mereka.
‘Affan turut menceritakan peristiwa ini. Beliau berkata :
“Abu Hurairah dan Ibnu Umar datang ke pasar pada 10 hari terawal bulan Zuhijjah, kemudian meraka bertakbir dan orang ramai turut bertakbir bersama mereka. Mereka berdua tidak datang melainkan untuk bertakbir.”
5. Memperbanyakkan berzikir
Salah satu cara merebut kelebihan bulan Zulhijjah adalah dengan memperbanyakkan berzikir.
Hadis Nabi Muhammad SAW :
مَا مِنْ أَيَّامٍ أَعْظَمُ عِنْدَ اللَّهِ وَلَا أَحَبُّ إِلَيْهِ مِنْ الْعَمَلِ فِيهِنَّ مِنْ هَذِهِ الْأَيَّامِ الْعَشْرِ فَأَكْثِرُوا فِيهِنَّ مِنْ التَّهْلِيلِ وَالتَّكْبِيرِ وَالتَّحْمِيدِ
Maksudnya : “Tidak ada satu hari yang pahala di hari itu lebih besar di sisi Allah dan beramal di hari itu lebih dicintai di sisi Allah daripada sepuluh hari ini. Oleh sebab itu perbanyaklah kalian bertahlil, bertakbir dan bertahmid.”
- HR Ahmad
6. Memperbanyakkan sedekah
Daripada Abu Umamah al-Bahili berkata, Rasulullah SAW bersabda :
صَنَائِعُ الْمَعْرُوفِ تَقِي مَصَارِعَ السُّوءِ, وَصَدَقَةُ السِّرِّ تُطْفِئُ غَضَبَ الرَّبِّ, وَصِلَةُ الرَّحِمِ تَزِيدُ فِي الْعُمْر
Maksudnya : “Orang-orang yang melakukan kebaikan akan memelihara diri mereka dari nasib buruk. Sedekah secara rahsia menghapuskan kemurkaan Tuhan dan silaturahim pula menambahkan umur.”
[HR al-Thabarani]
7. Melakukan ibadah korban bagi yang mampu
Daripada Aisyah r.a., bahawa Nabi Muhammad SAW bersabda :
مَا عَمِلَ آدَمِيٌّ مِنْ عَمَلٍ يَوْمَ النَّحْرِ أَحَبَّ إِلَى اللَّهِ مِنْ إِهْرَاقِ الدَّمِ، إِنَّهُ لَيَأْتِي يَوْمَ القِيَامَةِ بِقُرُونِهَا وَأَشْعَارِهَا وَأَظْلَافِهَا، وَأَنَّ الدَّمَ لَيَقَعُ مِنَ اللَّهِ بِمَكَانٍ قَبْلَ أَنْ يَقَعَ مِنَ الأَرْضِ، فَطِيبُوا بِهَا نَفْسًا
Maksudnya : “Tidak ada amalan yang dilakukan oleh anak adam pada hari al-Nahr (Raya Aidiladha) yang lebih dicintai oleh Allah selain daripada menumpahkan darah (haiwan korban).
Sesungguhnya ia akan datang pada hari Kiamat dengan tanduknya, bulunya dan kukunya dan sesungguhnya darah tersebut akan sampai kepada redha Allah SWT sebelum ia jatuh ke bumi. Maka, bersihkanlah jiwa kamu (dengan berkorban).”
-
HR al-Tirmizi, hadis hasan
8. Makan daging korban dan berikan sedekah kepada asnaf dan fakir miskin
فَكُلُوا۟ مِنْهَا وَأَطْعِمُوا۟ ٱلْبَآئِسَ ٱلْفَقِيرَ
Maksudnya : “Maka makanlah sebahagian daripadanya (haiwan korban) dan (sebahagian lagi) berikanlah untuk dimakan orang-orang yang sengsara dan fakir”.
- Surah al-Hajj : 28
9. Tidak berpuasa pada hari-hari Tasyrik
Hari-hari Tasyrik iaitu 11, 12 dan 13 Zulhijjah merupakan amalan melontar jamrah di Mina bagi yang mengerjakan ibadah haji. Bagi umat Islam yang tidak mengerjakan ibadah haji, digalakkan untuk melakukan ibadah korban pada tarikh tersebut.
Umat Islam juga dianjurkan untuk menikmati makanan dan minuman sebagai bentuk syukur atas nikmat Allah SWT. Rasulullah SAW menyebutkan Hari Tasyrik adalah hari untuk makan dan minum.
Sabda Nabi Muhammad SAW :
أَيَّامُ التَّشْرِيقِ أَيَّامُ أَكْلٍ وَشُرْبٍ
Maksudnya : “Hari tasyrik adalah hari untuk makan dan minum.”
- HR Muslim, hadis sahih
10. Mentadabbur ayat Al-Quran
Tadabbur bermaksud menghayati atau merenung kisah-kisah di dalam Al-Quran semasa membacanya.
Firman Allah SWT :
أَفَلَا یَتَدَبَّرُونَ ٱلۡقُرۡءَانَۚ وَلَوۡ كَانَ مِنۡ عِندِ غَیۡرِ ٱللَّهِ لَوَجَدُوا۟ فِیهِ ٱخۡتِلَـٰفا كَثِیرا
Maksudnya: “Patutkah mereka (bersikap demikian), tidak mahu memikirkan isi al-Quran? Kalaulah al-Quran itu (datangnya) bukan dari sisi Allah, nescaya mereka akan dapati perselisihan yang banyak di dalamnya.”
Surah al-Nisa’: 82
Selamat beramal dan memanfaatkan 10 Awal Zulhijjah sepertimana amalan amalan yang dianjurkan oleh Nabi Muhammad SAW. Semoga semua ibadah kita diterima Allah dan diberkati Allah SWT.
Sumber :
Ustazah Asma Harun
 |
Dr Ahmad Sanusi
Laman Web Rasmi Pejabat Mufti Wilayah Persekutuan.
Bayan Li al-Haj Siri ke-32:
Keistimewaan Dan Fadhilat 10 Awal Zulhijjah: Marilah Kita Beramal.
Laman Web Rasmi Pejabat Mufti Wilayah Persekutuan.
Bayan Linnas Siri Ke-110:
Kelebihan Hari Arafah Dan Hari Raya Aidiladha.


Bab 7 : Julai 2022

Hello Julai! Berakhir lah sudah bulan
Jun 2022
. Tahu tahu dah habis separuh tahun 2022. Seram rasa nak mulakan kehidupan 1 Julai ni. Harga minyak Julai dah naik katanya. Minyak petrol minyak masak sama naik.
Lepas ni kena duduk rumah je ke camne? Catu penggunaan minyak petrol. Tak boleh nak kerap kesana kesini. Makan pun kena makan rebus rebus je. Bagus jugak tu lebih sihat tapi kenaikan harga barang dah tentu tentu lah menambah bebanan rakyat Malaysia. Kalau gaji bertambah takpelah juga kan.
Selain tu, tiada pelanjutan untuk pengecualian cukai jualan kenderaan penumpang selepas 30 Jun. Bukan itu sahaja, ada juga kesan yang lain bermula 1 Julai 2022.
Tiada subsidi minyak masak botol
Ayam dan telur tiada harga siling
Tarif elektrik dikhabarkan naik
Bekalan ikan belum stabil
Ghisau ghisau...
Bulan Mei dan Jun, mood blogging pergi jauh entah kemana. Harapnya bulan Julai ni dapat kembali semula dalam arena blogging. Maaf ye kalau masih belum membalas kunjungan. Terima kasih kepada yang masih sudi singgah dan tinggalkan komen.
Page 182/365
Chapter 7
Dear Diary,
Staring at my beautiful carnation
Feeling an awe to its perfection
My mind pops with a random question
How if life doesn’t give me option?
There comes a time in life
When you have to make decision
Turn the page,
write another book
or simple close it.
Choose wisely
Cuti bulan Julai 2022 | Cuti sekolah Julai 2022
7 Julai (Khamis) : Hari Bandar Warisan Dunia Georgetown (Cuti : Pulau Pinang)
9 Julai (Sabtu) : Hari Arafah (Cuti : Terengganu)
9 Julai (Sabtu) : Harijadi Yang di-Pertua Negeri Pulau Pinang (Cuti : Pulau Pinang)
10 Julai (Ahad) Hari Raya Haji (Cuti : Semua Negeri)
11 Julai (Isnin ): Hari Raya Haji Hari Kedua (Cuti : Semua Negeri kecuali Johor)
12 Julai (Selasa) : Cuti Hari Raya Haji (Cuti : Perlis & Terengganu)
22 Julai (Jumaat) : Hari Sarawak (Cuti : Sarawak)
30 Julai (Sabtu) : Awal Muharram (Cuti : Semua Negeri)
30 Julai (Sabtu) : Hari Keputeraan Sultan Pahang (Cuti : Pahang)
31 Julai (Ahad) : Cuti Awal Muharram (Cuti : Kelantan & Terengganu)
Banyak juga cuti umum bulan Julai 2022 ni. Bolehlah rancang-rancang cuti kalau ada cuti negeri tu.
Baru-baru ni kes COVID-19 meningkat semula dan wabak  Influenza Like-Illness (ILI) muncul. Semoga semuanya terkawal dan tak merebak pergi jauh. Paling penting jaga kesihatan sekarang. Macam-macam penyakit muncul.
Take care semua.


Bekal Encik Suami, Hari-Hari Nasi Goreng Tanpa Jemu

Hari-hari nasi goreng tanpa jemu, itu je lah idea bekal untuk suami yang saya ada. Tak boring ke hari-hari nasi goreng? tanya saya. Tak jemu pun asalkan sayang yang masak. Ehhh..nak bermanis manis pulak dia.
Yelah, kalau dah cakap macam tu. Senanglah kerja saya hari-hari tak perlu fikir dah nak masak bekal apa. Masaklah dengan penuh kasih sayang dan keikhlasan. Begitulah...
Tapi ye lah kan, yang makan mana pernah jemu. Kita yang masak ni naik jemu nak masak nasi goreng hari-hari. Yang masak hari-hari tu tahulah camne. YTJT. Nak makan pun macam tak lalu dah. Kadang tengok nasi goreng pun tak rasa macam nak makan.
Dalam tak ada selera, makan jugalah kita. Benda dah masak sekali, buat apa nak masak dua tiga kali. Pendek kata, bersyukur dengan rezeki yang ada. Jimat masak sekali untuk makan tengah hari sekali. Petang je baru masak yang lain nanti.
Buat masa ni hari-hari nasi goreng je lah. Nasi goreng pun saya pelbagaikan hari-hari. Kadang-kadang nasi goreng kosong, nasi goreng ikan bilis, nasi goreng campur kacang panjang, nasi goreng kacang buncis, nasi goreng kunyit, nasi goreng campur kicap sikit, nasi goreng cili kering dan campak je apa yang ada kadang.
Letak kicap pun sedap juga seperti kata iklan :
“Alamak tuan, Kicap Jalen takde tuan! Makan tanpa kicap Jalen tak sedap tuan!" Kalau takde kicap jalen saya pun tak lalu makan.
Tiba ada iklan. Dulu setia dengan kicap cap kipas udang, Lepas tu harga semakin naik bertukar kepada kicap Jalen. Rupanya kicap Jalen sedap je. Suka beli yang lemak manis. Kalau tidak, yang lemak atau manis pun boleh. Naik seri juga warna nasi goreng yang pucat letak kicap. Sedap pun sedap.
Selain letak kicap sikit, kalau ada lebihan ayam KFC ke ayam McD bahagian isi banyak tu campurkan juga jadikan rencah. Semua bahan ditumbuk ye. Pagi-pagi dah kelentang kelentung dari dapur saya. Tumbuk dengan berhemah pagi-pagi, tak boleh kelentang kelentung sangat nanti jiran bising tak pasal.
Nak masak mi goreng, saya pula tak lalu nak makan lagi. Kenapa entah tak boleh nak masuk mi goreng kadang. Bila teringin rasa nak makan baru masak. Ada juga sesekali masak maggi goreng. Kena juga ada stok mi kering, sesekali kena ubah menu juga untuk tak jemu makan.
Tak ada idea untuk bekal makanan, bolehlah tiruvasi idea ni untuk menu bekal ke tempat kerja. Bawa bekal ni boleh jimat banyak. Almaklumlah dengan barang semua serba serbi naik. Tambah lagi dengan tempat kerja kena merentas negeri, dari Negeri Sembilan ke Selangor nun.
Selain jimat belanja, jimat masa juga tak perlu nak buang masa nak fikir makan apa dan jimat masa nak pergi membeli pun. Sesekali tu okaylah tukar selera.
Cakap pasal bekal ni, suka tengok bekal umar pergi school kat TikTok @Eien Razak. Comelnya guna latar suara umar pelat yang comel tu. Bekal umar pegi kool. Cucun cucun. Kagum dengan ibu Umar bekalkan Umar pergi school dengan dekorasi bekal yang comel. Bukan comel je, siap nasi buah semua. Bekalan sihat untuk anak-anak.


Beli Subang Emas Katup Habib Jewels Untuk Diri Sendiri

Mulanya saja belek belek website Habib Jewels sebab dok mencari cincin viral wonder woman tu. Yang bentuk V tu. Pelik kenapa dipanggil wonder woman sedangkan wonder women huruf W. Mungkin sebab bentuknya V sama macam di crown wonder woman kot.
Dalam pada membelek tu, tiba-tiba rasa macam nak beli subang emas katup pulak. Ahh sudah! Terberkenan dengan subang katup design simple tapi menarik. Seumur hidup tak pernah lansung pakai subang emas jenis katup ni atau orang panggil subang ketip.
Dari dulu pakai jenis subang skru atau subang paku je. Barang kemas terakhir beli beberapa tahun lepas, subang emas jenis paku tu. Tapi itulah jarang pakai sebab pin paku tu kalau tengah baring mengiring boleh jadi menyucuk belakang telinga tu. Itu yang kejap pakai kejap tak.
Esoknya tu ajak encik suami pergi cawangan Habib Jewels di Mydin Seremban 2. Tak menyabar nak membeli pun. Sampai-sampai saya terus pergi bahagian earrings. Tak ke bahagian lain, risau kalau teringin. Bahaya!
Sambil tu belek-belek juga design subang emas paku yang lain dalam lingkungan bajet saya. Ada beberapa design yang saya berkenan. Hujung-hujung saya pilih yang saya berkenan awal-awal tengok dalam website tu.
Mostly design yang ditunjukkan banyak oro italia gold. Design cantik banyak edge dan lebih berkilau. Tapi itulah saya sukakan design yang simple je dan tak terlalu rata. Nak ada curve bulat dengan corak simple. Macam ni pun nice juga kan.

Subang ketip/katup
Gold type : 916/22K (Yellow Gold)
Bila dah lama tak ke kedai emas, rasa teruja pula tengok koleksi rose gold. Berkenan juga dengan subang rose gold. Harga boleh tahan juga.
Kira self rewards lah ni. Bolehlah pakai all the time dengan lebih selesa. Dah beli subang emas rasa macam nak menabung membeli gelang tangan pula. Haishhh..jangan membisik kat telinga sangat.
Bilalah harga emas nak turun macam harga emas dulu-dulu. Emas nipis-nipis ringan pun mahal. Berhuhu lah dulu. Suka membeli barang kemas di Habib Jewels dan Emas Sri Pinang. Emas Sri Pinang, kalau
cuci emas dan upah free
 je.
Kedai emas biasa lagi murah harganya kan. Orang kata nak beli emas murah di Kuala Pilah. Ye, ramai betul orang membeli emas kat Kuala Pilah tu. Tak pernah surut dengan orang ramai. Risau juga nak membeli emas ni. Benda bukan murah. Kalau kena tipu naya Pak Karim oiii...
baca juga :
harga emas terkini
Bahaya tengok lama-lama. Nanti ada yang nak mengikut balik.


Sempat Juga Pergi The Big Bad Wolf 2022 Di Lotus's Seremban 2 Hari Terakhir

Cerita dah basi tapi tetap nak cerita juga lah untuk simpan kenangan dalam blog. 2-12 Jun 2022 yang lepas ada The Big Bad Wolf di Lotus's Seremban 2. Konon nak pergi masa awal-awal dibuka. Tapi asyik bertangguh sampailah hari terakhir tu.
Hari terakhir tu pun kami pergi beberapa jam lagi nak tutup. Dengan harapan tak ramai orang sebab malas bersesak. Ye, memang betul tak ada orang sangat pun. Mungkin ramai dah pergi masa awal-awal hari tu kot.
Lepas parkir kereta, terus masuk dalam Lotus's. Cari punya cari, rupanya The Big Bad Wolf ni dekat parkir kereta indoor. Lahhh...puas mencari rupanya kat situ. Tak ada pula banner kat pintu masuk depan. Ke kami yang tak perasan? Tapi ada juga family depan kami tercari cari juga.
Akhirnya jumpa banner ni di pintu masuk belakang, pintu ke parkir kereta. Tengok banner macam menarik ada box sale dan exclusive 5% discount untuk Lotus's customers.
Memandangkan encik suami parkir depan, saya disuruh masuk dulu tengok tengok buku sementara dia alihkan kereta parkir dekat parkir indoor tu dekat sikit. Saya pun masukkan sorang-sorang dulu. Disebabkan terlalu banyak buku, jadi pening pula nak mulakan dari mana.
Setiap bahagian dah dilabelkan. Jadi mudahlah kerja nak mencari jenis buku. Tapi ada juga yang bercampur. Sebenarnya saya pun tak tahu nak mencari buku apa. Datang cuma nak tengok-tengok je. Kalau ada yang berkenan bolehlah beli.
Buku memang banyak. Ambil masa juga kalau nak memilih buku yang elok dan berbaloi dengan harga. Harga ada yang murah dan mahal. Tapi banyak buku yang tak setaraf harganya.
Ada buku yang banyak rosak. Ada yang melekat-lekat, terkena air, ada stain dan bermacam macam jenis kerosakan yang ada. Kena pandai pilihlah cerita dia.
Buku-buku yang elok dan masih baru pun ada. Harga lebih kurang kedai buku biasa. Sudahnya kami pulang dengan tangan kosong je. Tak ada apa yang menarik minat kami yang suam suam kuku pencinta buku.
Kami jamu mata dengan buku-buku dan ada juga big bad wolf merchandise. Cantik badge BBW finishing matte ni. Tapi kami tengok je lah. Tak beli juga.
Excited sebenarnya nak pergi Big Bad Wolf versi fizikal ni. Yelah dah 2 tahun big bad wolf online shop berlansung. Tapi itulah, tak ada yang berkenan pula. Mungkin kawasan yang disediakan penganjur macam kurang sesuai nak berlama-lamaan, jomlah kita balik.
Kawasan parkir kereta yang agak panas dan kurang cahaya agak kurang menarik perhatian pengunjung untuk datang.


Buah Berangan Sedap Tapi Susah Nak Dapat

Buah berangan, buah rare yang semakin susah nak dapat. Dulu masa zaman kanak-kanak, abah saya suka betul beli buah berangan ni. Sekarang bila jumpa buah berangan, saya pula beli untuk abah. Disebabkan buah berangan ni rare jarang dijumpai, harga dia pun rare lah. 1 Kilogram cecah RM40.
Buah berangan
Buah berangan in english chestnut. Asal buah berangan (pokok buah berangan) daripada keluarga Fagaceae iaitu daripada kumpulan pokok oaks. Terdapat di kawasan yang beriklim sederhana di Hemisfera Utara.
Buah berangan sebenarnya ada kulit luarnya seperti kulit buah rambutan.
Cara masak buah berangan
Ada pelbagai cara masak buah berangan iaitu dengan cara merebus, menggoreng tanpa minyak (sangai) dan juga memaggang. Kebiasaannya saya nampak orang jual buah berangan menggunakan cara goreng buah berangan dengan menggunakan pasir panas dan kena sentiasa mengacau.
Tempoh masak lebih kurang 45 minit. Sebab pernah tanya penjual buah berangan tu berapa lama nak masak. Beginilah rupa isi buah berangan yang telah dibelah.
Cara makan buah berangan
Pecahkan kulit keras luar tu terlebih dahulu. Kulit buah berangan ni keras, saya akan gunakan anak lesung untuk pecahkan sedikit kemudian gunakan tangan untuk mengupas kulitnya.
Isi buah berangan padat. Rasanya cukup sedap berlemak kacang. Rasa satu mesti tak cukup. Ralit makan tapi bab mengupas kulit tu yang malas tu.
Setiap kali balik kampung, kalau nampak pakcik ni buka kedai mesti singgah beli untuk abah dan mak. Mak pun suka juga makan buah berangan. Sesekali dapat makan, bukan selalu. Sesiapa mencari buah berangan bolehlah hubungi nombor di bawah.
Harga buah berangan (yang dah siap masak)
1 kilogram : RM40
1/2 kilogram : RM20
250 gram : RM10
Khasiat buah berangan
Memiliki nutrisi berkhasiat
Kaya dengan antioksidan
Bagus untuk kesihatan jantung
Baik untuk penghadaman
Mengawal gula dalam darah
Bersifat anti radang
Mengurangkan berat badan
Baik untuk kesihatan mata
Dan banyak lagi khasiatnya.
Kalori buah berangan
Buah berangan segar mempunyai lebih kurang 180 kalori (800kJ) dalam setiap 100gram. Buah berangan sejenis snek yang rendah kalori.


Bunga Cekur

Cekur atau dipanggil kencur adalah sejenis herba dan nama saintifiknya, Kaempferia gigantica. Cekur in english adalah Aromatic Ginger,sand ginger, Cutchery, finger root, resurrection lily dan Chinese ginger.
Cekur boleh dijadikan sebagai sayur atau digunakan dalam masakan tradisional dan dibuat ulaman. Pada zaman dulu, cekur digunakan dalam perubatan tradisional. Rupa paras cekur seperti kunyit cuma warnanya putih.
Seumur hidup saya rasanya tak pernah lagi makan masakan yang dicampur biji cekur atau daun cekur. Jadi tak tahu apakah rasa biji cekur dan daun cekur. Walaupun tak pernah cuba masakan bercampur cekur tapi perasan mak ada tanam pokok cekur di tepi rumah.
Tak tahu pulak pokok cekur ada bunga. Macam pokok kunyit lah. Tiba-tiba ada bunga kunyit. Sebab dia jarang berbunga , itu yang macam tak tahu.
Mulanya main ambil je gambar. Lepas tu baru perasan, pokok cekur rupanya. Cantik bunganya. Bunga cekur berwarna ungu lembut, tekstur kelopak bunga cekur macam baldu. Bila cahaya melimpah terkena kelopak akan nampak jelas kilatan pada kelopak bunga cekur.
Tengahnya ada bulatan berwarna putih. Pokok cekur pun ada pelbagai spesis. Tidaklah saya kenal. Kalau tanya saya cekur jenis apa, memang tak tahu lah jawabnya.


Bunga Rumput Liar Putih Kuning

Bunga kecil warna putih kuning ni panggil bunga apa ye? Selalu nampak tumbuh meliar di kawasan halaman rumah mak kat kampung. Rasanya bukan di tanam. Tahu-tahu dia wujud kat situ. Cari dalam internet katanya bunga rumput liar.
Bunga rumput liar ni antara bunga yang saya suka potretkan dia. Suka ambil gambar close up dari eye level. Kalau ambil live photo dan buat boomerang cantik hasilnya. Tapi itulah agak struggle nak ambil gambar yang betul-betul sharp.
Sebabnya pokok bunga rumput liar ni mudah bergoyang ditiup angin. Nak focus pada objek pun payah. Jadi, kurang cantik kejadian gambar bunga rumput liar. Tapi takpe, setiap gambar tu ada kisahnya. Kita cipta kenangan dalam gambar.

Bunga rumput liar warna kuning putih ni cantik sangat kalau tumbuh banyak di kawasan mendatar dan lapang. Bentangkan tikar, letak makanan dan acah-acah berkelah memang cantik dipotretkan. Mampu berangan dan bayangkan je lah tapi.


Bunga Ulam Raja

Selain
bunga cekur
, perasan juga bunga ulam raja di belakang rumah mak. Meriah betul pokok ulam raja mak tanam. Rasanya tanam sikit je, lepas tu makin banyak pula tumbuh tanpa kawalan. Nak makan ulam senang, boleh petik je. Kalau kat kedai, harga ulam raja murah ke mahal?
Saya bukanlah penggemar ulam raja. Favourite ulam saya pucuk ubi rebus, jantung pisang rebus, bendi rebus, kacang botol muda dan daun tenggek burung (tapi susah nak dapat). Selain itu, daun selom pun suka juga buat ulam, rupa paras dia macam daun ulam raja juga lebih kurang.
Kalau tak dibelek betul-betul boleh tersilap pilih ulam. Ulam raja vs daun selom, saya suka daun selom lagi. Dia macam kurang bau dan lebih mesra deria rasa dan bau. Daun ulam raja lebih kuat bau dan rasa dia, sedikit berangin pada saya.
Ulam Raja
Ulam raja juga dikenali dengan nama kenikir. Sejenis tumbuhan  spesis Cosmos yang berasal dari Amerika Latin merangkumi kawasan dari Rio Grande do Sul di selatan Brazil ke Tamaulipas di utara Mexico) serta kepulauan Caribbean diperkenalkan ke kawasan-kawasan tropika benua Asia, Afrika, dan Australia.
Dipercayai pokok ulam raja diperkenalkan para penakluk Sepanyol ke kepulauan Filipina yang kemudiannya tersebar meliar serata Asia Tenggara. Tumbuhan ini menjadi dimanfaatkan dalam kalangan masyarakat rantau ini terutamanya sebagai sejenis sayuran ulam yang amat popular dimakan mentah bersama nasi atau di cicah dengan sambal belacan, budu, sambal tempoyak atau cincalok.
Ciri ciri ulam raja
Pokok ini mampu tumbuh cecah setinggi 2 meter.
Batangnya berwarna hijau keunguan bercabang banyak di bahagian atas.
Daunnya bergaris bentuk ovat atau segi tiga dengan ukuran 8-27 × 2.5-12 sm dengan anak daun yang runcing, kesat dan berwarna hijau tua
Bau unik akan terkeluar apabila daun-daun ini diramas.
Daun-daun ini akan menguncup apabila malam tiba.
Bunganya bertangkai panjang dan berwarna kuning keunguan, bunga ini boleh tumbuh secara tunggal mahupun sedikit menjambak
sumber :
wikipedia
Beginilah gambar bunga ulam raja yang dapat saya potretkan. Tak berapa nak jelas tapi bolehlah nampak rupa paras bunga ulam raja tu. Bunga ulam raja bunga kuning putih tengahnya dengan gabungan warna ungu. Ringkasnya, warna kuning keunguan.
Daun ulam raja boleh dimakan sebagai ulam. Ulam raja bunga kuning ni boleh makan ke tidak ye? Atau hanya daun sahaja dijadikan ulaman? Ulam raja mempunyai khasiatnya tersendiri dan memberi manfaat kepada kesihatan. Tentang khasiat tu boleh cuba google
kebaikan dan khasiat ulam raja
.


Cameron Centrum Brinchang, Celebrate Birthday Encik Suami

Sebelum check in Hotel, singgah Cameron Centrum di Brinchang. Cameron Centrum ni masih baru lagi di Cameron Highlands. Cameron Highlands Centrum mall ala Eropah gitu. Sesuai sangat design ala Eropah dengan tempat sejuk.
Cameron Highland Centrum mall terletak di Brincang milik LBS Bina Group dan LBS Alam Perdana.
Cameron Centrum opening hours
Dibuka setiap hari dari jam 10.00 pagi sehingga 6:00 petang. Rujuk pada website.
Tapi rasanya Cameron Centrum shop dan Cameron Centrum restaurant buka sampai malam kot.
Cameron Centrum shop
Pasaraya Billions
food stall
Guardian
Watsons
Cameron Centrum restaurant
Starbucks
The Coffee Bean & Tea Leaf
Baskin Robbins
Family Mart
Marrybrown
McD (nearby)
Tempat wajib bergambar dekat clock tower, ke panggil jam besar?. Iconic Cameron Centrum Brinchang. Nak tunggu tak ada orang kat situ memang tak dapatlah. Ambil je gambar mana sempat.
Masa lalu Cameron Centrum nak naik ke atas dah plan dengan suami nak singgah makan kat sini je. Sebab dah aim nak makan kat The Coffee Bean & Tea Leaf. Tapi sebelum tu berpusing jugalah tengok tengok apa yang menarik. Hujung-hujung masuk The Coffee Bean & Tea Leaf juga.
Inilah acara kemuncaknya tujuan bercuti di Cameron Highlands.
Celebrate birthday encik suami!
 Sambil tu kita dapat bercuti sekali. Sambil menyelam minum air orang kata. Kek tak ada, dapat makan makanan favourite pun dah memadailah kan. Tahun ni jauh kita pergi bercuti,
birthday tahun lepas
 celebrate kat rumah je. PKP kan.
Encik suami order margherita pizza dan saya order
chicken and mushroom spaghetti
. Air order satu je iced mocha favourite kami.
Kalau tak kenyang, nak juga makan aiskrim Baskin Robbins berhadapan The Coffee Bean & Tea Leaf je. Tapi itulah, dah kenyang dan penat. So no birthday cake or birthday ice cream cake.
Cameron Centrum Family Mart bertemakan hitam putih. Family Mart di Cameron Highlands memang temanya black and white. Rare kan. Kat Cameron Highlands je Family Mart hitam putih. Tempat lain ada?
Untuk yang tak suka bersesak sangat cari makan, bolehlah singgah di Cameron Centrum. Sambil tu boleh singgah tempat baru. Selain shop, food, restaurant, ada hotel, homestay dan apartment juga.
Cameron Centrum address
Brinchang Square,
Jalan Besar Brinchang,
39100 Cameron Highlands,
Pahang Darul Makmur,
Malaysia
Things to do in Cameron Highlands
Mandi manda di Lata Iskandar
Naik buaian, ATV di Cameron Adventurous ATV & Safari Park
Cameron Lavender Garden
Cameron Flora Park
Cameron Centrum Brinchang
Hotel Avillion Cameron Highlands


Akhirnya Sampai Juga Di Cameron Highlands Flora Park

Cameron Highlands Flora Park
, tempat terpaling nak pergi. Sebelum ni mampu update je tentang
Cameron Highlands Flora Park
. Akhirnya impian ditepati juga dapat jejak di Cameron Highlands Flora Park!
Tengok gambar mereka yang pernah datang semua cantik-cantik. Adakah indah khabar dari rupa. Nak juga tengok in realiti macamana. Lepas singgah
Cameron Lavender Garden
, kami turun bawah lagi ke Cameron Flora Park.
Sebelum pergi dah suurvey dulu Cameron Flora Park :
flora park cameron highlands location
flora park cameron highlands ticket price
flora park cameron highlands opening hours
Flora Park Cameron Highlands location
Cameron Highlands Flora Park Lokasinya di Brinchang dan agak ke dalam sikit. Kami guna waze je senang.
Flora Park Cameron Highlands ticket price 2022
Tiket masuk RM50. Mahal betul! Dah tahu mahal tetap juga nak pergi. Bila lagi kan? Bukan selalu dapat naik Cameron Highlands. Setahun sekali pun belum tentu. Rugi pulak rasa kalau tak singgah. Flora Park Cameron Highlands ni tempat cantik.
Selain jalan-jalan bergambar, boleh juga berkelah dalam Cameron Flora Park ni.
Harga pakej piknik di Cameron Flora Park
Family Garden RM 238
2 tetamu, maksima 6
tambahan tetamu : RM 80/dewasa | RM 40/kanak-kanak
Sweet & Simple RM288
2 tetamu, maksima 6
tambahan tetamu : RM 100/ tetamu
Dream Deluxe RM488
4 tetamu, maksima 4
untuk maklumat lanjut :
instagram Cameron Highland Flora Park
Parkir juga berbayar ye. Boleh gunakan kad touch n go atau IC(ada touch n go). In case guna IC tak boleh atau baki kad tak cukup, tap debit kad banyak kali sampai boleh. Ini dari pengalaman kami ada problem IC touch n go buat hal.
Flora Park Cameron Highlands opening hours
Jumaat, Sabtu, Ahad : 9:30 pagi - 7:00 petang
Isnin, Selasa, Rabu, Khamis : 9:30 pagi - 6:30 petang
Slot masa piknik
2 slot masa. Setiap slot 2 jam.
Slot pertama : 10 pagi - 12 tengah hari
Slot kedua : 3 petang - 5 petang
Hati berbunga bunga dapat jejak Flora Park seiring dengan tempatnya yang banyak bunga. Kawasan parkir luas. Rasanya kalau weekend atau cuti umum mesti penuh ni. Turun kereta terus pergi tempat menunggu.
Ingatkan kat sini beli tiket. Rupanya tempat menunggu transport ke Flora Park. Kena naik Four-wheel drive (4WD).
Masa kami sampai, kebetulan ada 4WD yang nak gerak dan ada lebih kurang 4 orang macam tu. Sekali jalanlah. 4WD boleh muat lebih kurang 10 orang. Agak mencabar naik bersama orang lain sebab tak ada pemegang nak dipegang.
Bila lalu laluan berbukit tu rasa macam tak stabil je. Risau tercuit orang sebelah. Kalau sama jantina takpe lagi.
Lebih kurang 10 minit macam tu sampailah ke Flora Park sebenar. Mungkin sebab kat atas ni tak ada kawasan parkir yang luas dan jalan tak berapa nak elok. Sebab tu kena sediakan kenderaan. Kalau naik kenderaan sendiri jahanamlah kereta nanti.
Lega bila dah sampai. Lepas dah lalu laluan bunga pink kiri kanan tu terus ke entrance Flora Park. Kat sini baru lah beli tiket. Selepas beli tiket, pekerja Flora Park akan guide dan bagi pamplet. Dia cadangkan pergi outdoor dulu baru indoor.
Kami pun ikutlah cadangan tu layan taman bunga outdoor dulu. Excited nak tengok keindahan Cameron Flora Park. Sekali dah nampak Flora Park outdoor tu, mak haiihhhh..jenuh nak naik tangga oiii.
Tangga dia sangat menarik macam great wall tapi versi tangga dan dinding yang unik. Biar betul nak kena naik tangga sampai atas! Nak tak nak kena naik jugalah. Rugi tiket mahal kalau tak beria enjoy dalam Cameron Flora Park ni.
Kalau sakit kaki, sakit lutut sila kecewa awal. Jangan nanti dah menyesal pula bayar tiket mahal tapi tak mampu nak naik tangga sampai atas. Kami naik pun kejap kejap berhenti ambil gambar. Mana boleh jalan terus tak berhenti.
Dahlah tak workout tiba tiba kena naik tangga sebegini banyak. Risau jadi kaki sotong je nanti. Lagipun berhenti tu ambil gambar sana sikit sini sikit. Kurang sikitlah rasa stress nak sampai atas tu. Macam hiking jugalah. Cuma hiking tu lagi mencabar.
Tengok Cameron Flora Park cantik, terus lupa kepenatan. Bahagian tepi tu banyak pokok bunga hydragea (bunga Zaleha@ Siti Zubaidah). Geram je tengok sekuntum besar besar macam tu.
Dalam pamplet yang diberikan ada tunjuk photobooth point. Ini photobooth point 1, berhenti bergambar kejap. Macam biasa kena tunggu giliran lah nak bergambar.
Sementara menunggu giliran tu, bolehlah rehat-rehat bergambar kat sini. Bila dah sampai sini, kiranya dah separuh perjalananlah untuk sampai ke atas. Nasib baik Cameron Highlands cuaca dia sejuk sikit. Kalau tidak, berkicap juga ni.
Nak kata sejuk sangat tu taklah. Tetap rasa panas juga. Lagipun badan tengah bakar lemak kan. Haruslah terasa panas sikit. Inilah akibatnya terlebih sayang lemak.
Cantik permandangan Cameron Flora Park dari atas ni. Macam ni taklah rasa gayat sangat.
Cantiknya lah bila bunga-bunga banyak macam ni. Bunga kekwa tak silap.
Akhirnya sampai juga kat atas. Wow! Rupanya dah berjaya naik 251 anak tangga. Haa tepuk!
Dah penat naik tangga, boleh berehat sakan kat atas ni. Ada cafe dan photobooth point yang lain. Kami menikmati permandangan dari atas dan menunggu giliran untuk bergambar. Sambil tu rehat kejap.
Nak ke tempat ni, kena lalu laluan jalan yang jarang-jarang tu boleh nampak bawah. Gap antara grill boleh tahan besar juga. Risauuuu..Tiba-tiba rasa gayat dapat tengok bawah.
Terpaling gayat nak bergambar kat infinity stairs ni. Tak mampu weh nak habiskan langkah naik sampai atas. Cukup separuh jalan je. Photobooth point terpaling popular dan terpaling tinggi.
Kat sini pun sama tinggi juga. Macam sarang burung gitu rupa paras dia. Masa jalan kat sini pun rasa bergoyang. Ke perasaan sendiri tak tahu lah. Kalau dah takut, dalam kepala tu dah fikir macam-macam. Cukup bergambar kejap je.
Lutut goyang. hahaha..apesal penakut dan gayat sangat entah. Dulu hiking sampai puncak tak lah rasa segayat ini.
Dekat tangga putih ni tempat wajib bergambar. Iconic Flora Park lah juga. Kena ambil dari angle yang cantik. Ini asal boleh je. Ini penghujung perjalanan outdoor kami lah. Dia dekat bawah tengah tengah Flora Park. Dah turun bawah baru pergi sini.
Patutlah dia cadangkan jalan-jalan outdoor dulu, rupanya kena naik tangga dan explore sepuas-puasnya baru layan taman bunga indoor. Lepas tu kami layan premandangan bunga-bunga indoor pula. Ada banyak jenis-jenis bunga. Banyak yang unik dan tak pernah tengok.
Almaklumlah, bunga di Cameron Highlands ni bunga kayangan, nak duduk tempat sejuk je baru hidup elok. Bawa balik turun bawah jadi puteri lilin.
Salah satu spot bergambar yang wajib ambil. Dah tak tahu nak posing macamana dah. Penat berjalan tu takleh nak let go sangat. Dah penat, mood bergambar pun lari.
Bunga matahari mexico kalau tak silaplah. Ke pokok bunga lain. Ada siapa tahu?
Dah keletihan, jomlah kita balik. Sementara menunggu 4WD pick up, bolehlah bergambar selagi handphone bernyawa.
Berbaloi tak masuk sini? Berbaloi kalau jenis suka bergambar dan explore habis-habisan dengan tiket RM50 tu. Kalau tak cukup kuat nak naik tangga sampai atas atau kurang sihat, disarankan jangan masuk. Rugi kalau tengok dari bawah je.
Harga tiket setandinglah dengan apa yang ditawarkan. Dengan kenderaan 4WD lagi. Kira okay lagilah tu. Dalam Cameron Flora Park ni ada juga cafe. Bolehkan makan dan minum. Layan kopi ke, aiskrim ke.
Things to do in Cameron Highlands
Mandi manda di Lata Iskandar
Naik buaian, ATV di Cameron Adventurous ATV & Safari Park
Cameron Lavender Garden
Cameron Flora Park
Cameron Centrum Brinchang
Hotel Avillion Cameron Highlands


Apa Yang Menarik Di Cameron Lavender Garden

Dah sampai tempat paling jauh nak pergi,
Cameron Adventurous ATV & Safari
. Lepas tu kami orang turun ke bawah singgah di Cameron Lavender Garden. Cameron Lavender Garden, tempat menarik di Cameron Highlands wajib singgah.
Cameron Lavender Garden sangat luas kawasan dia. Kalau peak weekend atau cuti boleh menangis nak cari parkir kosong. Saya pergi weekday pun parkir tepi jalan yang disediakan. Nak melintas pun jenuh juga tunggu jalan clear. Jalan sibuk mengalahkan musim cuti.
Tak ingatlah dulu pernah singgah ke tidak. Tapi kali ni pergi wajib singgah lah.
Harga tiket Lavender Garden Cameron Highland 2022 | Cameron Lavender Garden ticket price 2022
RM20/ Dewasa(adult)
RM10/ Kanak-kanak (child)
Tengok harga tiket Lavender Garden Cameron Highland 2022 macam overprice. Semua serba naik harga. Bukan harga minyak, ayam je naik harga. Harga tiket pun naiik harga tau! Dah sampai Lavender Garden Cameron Highland, tak kan singgah.
Maka, membayar dengan harga tiket tu.
Lavender Garden Cameron Highland opening hours
9:00 am until 6:00pm
Apa yang menarik di Cameron Lavender Garden
1. Aiskrim Lavender
Aiskrim Lavender ni signature Cameron Lavender Garden. Wajib cuba! Beli satu share pun okay dah. Dari menu aiskrim yang ada semua nampak sedap. Tapi disebabkan keistimewaan kat sini aiskrim lavender, jadi cuba aiskrim lavender lah.
aiskrim lavender berlatar belakang lavender garden memang nice
Aiskrim lavender ni sedap! Tak dapat nak menikmati sangat. Hampir lupa sebenarnya rasa aiskrim lavender ni. Bergaduh dengan cuaca panas, aiskrim cepat cair. Kenalah makan cepat cepat. Nak ambil gambar pun tak senang, aiskrim cepat cair. Aduhai...
Tapi demi sekeping gambar, cepat cepat ambil gambar. Dalam masa ambil gambar aiskrim lavender, aiskrim strawberry dah mencair. Kami beli 2 perisa aiskrim, lavender dan strawberry. Harga seperti dalam gambar di atas. RM8 setiap satu. Boleh tahan mahal juga. Sebab nak rasa, beli jugaklah.
aiskrim strawberry bukan berlatar belakang pokok buah strawberry. Tak pasti bunga apa.
2. Bergambar di Fantasy-Themed Backgrounds (Fairy Tales)
Berhadapan dengan gerai jual aiskrim ada photobooth bertemakan fantasy fairy tales. Bolehlah bergambar kat sini. Disebabkan kami kejar masa. Ambil mana yang sempat je. Tema warna purple selari dengan warna lavender.
3. Bergambar di Iconic Lavender Car
Berhampiran gambar fantasy themed backgrounds, ada iconic Lavender Car polka dot. Mini Volkswagen Beetle kot ni? Comel iconic lavender car ni.
Ingatkan dalam dia kosong, rupanya ada si teddy bear purple.
4. Nikmati Permandangan Lavender Garden
Masuk Lavender Garden mestilah ada pokok lavender. Macam-macam jenis pokok lavender ada. Tak sempat pulak nak bau dekat-dekat. Cantik bila rimbun banyak-banyak macam ni. Jangan lepaskan peluang bergambar kat sini.
Bukan bawah je ada pokok lavender, ruang atas pun ada berjenis jenis lavender. Laluan ni macam cantik.
Selain bunga lavender, ada pelbagai jenis bunga-bunga lain. Yang menarik perhatian saya bunga hydragea (bunga zaleha @ Siti Zubaidah) ni. Geram betul tengok warna dan stalk dia yang bersaiz besar. Rimbun betul. Elok cantik hidup sihat dan subur kat Cameron Highland ni. Tempat sejuk kan.
5. Gantung Love Lock
Salah satu ruang yang menarik, love lock. Apa yang saya suka bila angin lalu, bila berlanggar sesama sendiri akan hasilkan bunyi yang best. Ada pelbagai jenis bentuk, bukan love je. Saja saja nak tinggalkan kenangan kat sini bolehlah coretkan kat sini.
Tak pasti mana nak beli. Sebab kurang berminat, saya hanya berlalu saja. Love lock ni dekat je dengan iconic lavender car di atas.
6. Mini Panda Playground
Disini ambil gambar je lah dengan patung patung panda yang comel. Jangan ingat ada panda betul pula. Nak tengok panda betul kena pergi Zoo KL.
7. Bergambar di 3D Mural Art
Rasa macam tak sempat nak bergambar dekat semua 3D Mural Art. Mungkin sampai sini dah kepenatan. Luas tempatnya. Betul-betul dera kaki bila datang sini.
8. Souvenir Shops
Laluan keluar dari Cameron Lavender Garden ni ada souvenir shops. Bolehlah beli souvenir dari Cameron Highland. Kami sekadar lalu je. Seram nak tengok harga. Risau nanti terbeli. Hehe...
Selain jalan-jalan bergambar, membeli belah ada juga gerai makanan dan minuman. Aktiviti lain,
petik buah strawberry segar
 kat bahagian atas. Tapi kami tak naik atas tu. Macam tak larat dah. Peminat bunga boleh juga
beli bunga segar
.
Sekali ni je lah kot pergi sebab tiket dia macam tak berpatutan. Kalau RM5-RM10 okay lagi kot.
Cameron Lavender Garden
Garden in Brinchang
Lavender-garden complex & tourist attraction with flower fields & houses, attractions, shops & eats.
Things to do in Cameron Highlands
Mandi manda di Lata Iskandar
Naik buaian, ATV di Cameron Adventurous ATV & Safari Park
Cameron Lavender Garden
Cameron Flora Park
Cameron Centrum Brinchang
Hotel Avillion Cameron Highlands


Cameron Valley Tea House 1

Selesai check out Hotel Avillion Cameron Highlands, kami plan nak singgah mana-mana untuk beli ole-ole sikit. Tapi ladang teh wajib singgah. Ada banyak ladang teh yang menarik. Kami singgah Cameron Valley Tea House 1 je senang laluan balik. Tak kuasa dah nak naik atas semula ke Ladang Teh BOH Sungai Palas.
Ye, walaupun Ladang Teh BOH Sungai Palas tu cantik dan salah satu tempat menarik di Cameron Highlands. Masa kami turun ni pun dah banyak kenderaan dan bila berpatah balik kat Brinchang tu terpaksa hadap jem setengah jam lebih. Menyesal pula patah balik ke Brinchang.
Cameron Valley Tea House ni ada 3 :
Cameron Valley Tea House 1
Cameron Valley Tea House 2
Cameron Valley Tea House 3 (Kuala Terla)
Cameron Valley Tea House 1 & 2 dekat-dekat je satu laluan turun ke bawah. Cameron Valley Tea House 3 kena naik atas lagi berdekatan dengan
Cameron Adventurous ATV & Safari Park
. Motif berhenti kat sini sebab nak membeli teh.
Memandangkan ramai orang di cafe, tak dapatlah nak mengeteh kat situ. Sekadar tengok dari tepi je ladang teh. Tapi dalam masa yang sama, hati membuak buak nak turun bawah ladang teh. Ajak juga husband turun bawah.
Sekali, ehhh..kena bayar kalau nak masuk ladang teh. Bayar pun bayarlah. Seb baiklah RM3 je. Kalau kena bayar RM50 memang taklah kan.
Cameron valley tea house price
RM3/ person
Kenalah pakai wristband ticket macam ni. Dah macam masuk waterpark, theme park bagai. Marilah kita acah-acah sweet macam honeymoon.
Jomlah turun ke bawah. Tengok tangga macam ni terus rasa macam nak menyesal. Tapi sebab semangat nak ambil gambar tu melebih lebih, jom turun! Turun pun boleh tahan penat juga sebab cuaca panas. Cameron Highlands dah tak sesejuk dulu.
Hilang penat kejap menikmati kehijauan ladang teh. Cantik permandangan dari atas ni kan. Tak jemu mata memandang.
Nampak ada photobooth, buang segan kejap ambil gambar sedas dua das. Jadilah untuk buat kenangan sampai sini. Nak datang sini lagi entah bila tahun entah.
Throwback
kali terakhir bergambar di ladang teh
, nak juga berdiri celah pokok teh. Walaupun panas, ku gigihkan juga.

Lighting on point, helok sangat kalau ambil gambar potrait. Kannn...
Tak lama berpanas kat bawah tu, naik atas semula masuk tea shop. Banyak pilihan teh yang ada.
Tertarik dengan beberapa jenis bekas tin teh yang ada. Yang ni bentuk macam tea pot. Bukan sekadar bekas, tapi dalam tu ada teh sekali. Bukan tin kosong.
Tin ni nampak biasa je tapi kombinasi warna tu nampak menarik.
Yang ni terpaling menarik perhatian saya. So saya beli yang ni satu tin. Dalam dia ada teh serbuk yang dipek dalam pek aluminum foil. Balik rumah terus cuba bancuh. Rasa teh yang agak kuat dan pahit sikit. Tapi sedap!
Selain tu, saya beli beberapa kotak teh juga untuk dijadikan ole-ole. Sekian cerita di Cameron Valley Tea House 1 ni. Bolehlah singgah kalau nak mengeteh dan makan, beli teh dan layan permandangan ladang teh yang cantik. Tiket pun murah lagi.
Things to do in Cameron Highlands
Mandi manda di Lata Iskandar
Naik buaian, ATV di Cameron Adventurous ATV & Safari Park
Cameron Lavender Garden
Cameron Flora Park
Hotel Avillion Cameron Highlands
Cameron Valley Tea House


Cara Tempah Doorgift Kahwin Roti Gardenia Sekali Dengan Kotak

Pernah tak dapat doorgift kahwin roti Gardenia? Doorgift kahwin roti Gardenia rupanya boleh tempah terus dari Kilang Gardenia. Trend doorgift Gardenia 2022 ni kan? Harga sekotak roti Gardenia hanya RM3 sahaja untuk harga roti dan termasuk kotak.
Doorgift kahwin roti gardenia juga boleh dijadikan cenderahati eksklusif pelengkap majlis. Dengan pilihan corak kotak yang menarik. Tak perlulah kita nak tempah kotak roti yang lain. Mudah dah siap sedia dengan kotaknya sekali.
Untuk yang ada bajet tu bolehlah buat tempahan. Saya tak pasti samada order roti Gardenia online ada ke tidak. Tapi yang dikongsikan di facebook ni perlu telefon Kilang terus. Mungkin masa telefon tu boleh tanya juga boleh atau tidak order roti  Gardenia online.
Cara tempah rotiGardenia untuk doorgift kahwin
Telefon kilang gardenia 03-5161 3228 (Kilang Gardenia Bukit Kemuning) dan mintak lah nak cakap dengan Puan Farah.
Bagi tahu Cik/Puan/Datin/Puan Seri nak tempah berapa banyak roti. Kalau nak tau harga sila lah tanya dulu. Kalau kena dengan bajet boleh proceed langkah seterusnya.
Lepas dapat harga, kemudian akan diberikan no akaun gardenia dan email. Kemudian buat pembayaran dan email resit pembayaran dalam bentuk PDF.
Semasa hantar email bagi sekali maklumat seperti Nama, Alamat, Tarikh nak hantar roti, kuantiti tempahan roti dan juga no telefon untuk memudahkan dihubungi.
Sampai hari yang ditetapkan, lori Gardenia akan hantar roti yang ditempah. Roti Gardenia kena pack sendiri masuk dalam kotak. Harga yang dibayar adalah harga roti dan termasuk harga kotak tu sekali. RM3 dengan tempahan minima sebanyak 50 kotak. Tak ada charge delivery. Percuma sahaja dihantar sampai depan pintu umah.
Kalau bajet bawah RM2, boleh tempah Numee Gardenia siap sekali kotak juga. Cara tempah NuMee giftbox sama seperti cara tempah doorgift kahwin roti Gardenia.
sumber :
Borak Media


Citrus Fresh Young Living Essential Oils Menyegarkan

Selain
EO Melrose
dan
EO Palmarosa
, saya beli juga EO (Essential Oils) Citrus Fresh Young Living. Sengaja memilih wangian segar citrus cresh selain bau manis bunga (EO Palmarosa) dan kehangatan aroma rempah (EO Melrose).
Bauan citrus ni ada macam-macam. Ada lemon, lime, grapefruit, orange, jade lemon, lemon myrtle dan tangerine. Biasanya saya beli lemon. Asyik lemon je, tukar bau lah pulak.
EO Grapefruit
 pun bau dia best jugak!

Citrus Fresh Young Living Essential Oils
Citrus Fresh adalah campuran minyak pati Orange, Grapefruit, Mandarin, Tangerine, Lemon, Spearmint yang menenangkan, disukai oleh kanak-kanak dan orang dewasa. Kaya dengan antioksidan yang tinggi dengan d-limonene, ia membawa rasa kesejahteraan, kreativiti dan perasaan kegembiraan. Ia juga berfungsi sebagai pembersih bau.
Cara Penggunaan
Membaur, menyedut secara langsung, atau larutkan dengan V-6 Vegetable Oil Complex untuk sapu secara topikal.
Young Living Essential Oils Citrus Fresh uses & benefits
1. Perk up. Start your day with a slice of magic! The second your eyes open in the morning, hit start on your diffuser and let the sparkly scent of Citrus Fresh begin your day on the best note.
2. Wash away the day. Name a more a-peel-ing scent than Citrus Fresh. We’ll wait! No? Well, then make sure it’s a staple in your bathroom. When infused in shower gels, DIY exfoliating soaps, or DIY bath jellies, Citrus Fresh is a total hit with kids and adults of all ages.
3. Roll on sunshine. Swipe on a bit of cheer! Complement the lustrous aroma of citrus oils with the equally fresh Northern Lights Black Spruce in a roll-on.
Citrus fresh essential oil blend recipe
• 3 drops Citrus Fresh essential oil blend
• 2 drops Lime essential oil
• 2 drops Northern Lights Black Spruce essential oil
• 1-2 teaspoons V-6™ Vegetable Oil Complex
*Citrus Fresh is photosensitizing, so avoid direct sun exposure at the site of application for 12 hours after using it topically.
4. Get rid of grease. Putting off scrubbing away at that tower of dishes? Make it easy-breezy by adding 3-4 drops of Citrus Fresh to Thieves® Dish Soap, since Lemon and Orange essential oils are masters when it comes to getting ride of greasy residue.
5. Out with unwanted odors. After the riffraff—aka those kids we love so much—are done with parties, sleepovers, and movie marathons, diffuse smell-conquering Citrus Fresh to cleanse the air. In spaces where diffusing is difficult, stash oil-infused cotton balls.
6. Add fruity flavor. Don’t forget about Citrus Fresh’s twin: Citrus Fresh Vitality™! Add this burst of yummy to parfaits, marinades, infused oils and vinegars, and any other culinary creation you come up with. With top-notch antioxidant properties, adding a drop or two of deliciousness to water is an absolute no-brainer.
7. Be artsy. Let your creative juices flow! Grab your paintbrushes, violin, or knitting needles and let your muse speak to you. When the happy aromas of Citrus Fresh and Lemongrass combine with legendary Frankincense and sharp Eucalyptus Radiata, there’ll be no end to what you can make.
sumber :
youngliving
Maklumat lanjut tentang kegunaan dan manfaat EO Citrus Fresh boleh rujuk pada sumber link yang saya kongsikan. Maaf, tak rajin nak translate.
Citrus Fresh Young Living price
RM 92.50 (retail price)
Bau EO Citrus Fresh ni saya yakin semua orang sukakan baunya. Kalau diffuse sambil buat kerja waktu pagi tu memang best lah! Sambil tu ON air cond sekali. Baru ngam bau dia merebak memenuhi ruang bilik. Feeling good!


Coretan Hari Raya Aidiladha 2022

Selamat Hari Raya Aidiladha 2022
. Hari Raya Haji di sambut selama empat hari bermula dari hari ke-10 bulan Zulhijjah sudah pun masuk hari ke-empat. Di Johor cuti sekolah Hari Raya Aidiladha 2022 sampai Isnin, di beberapa negeri lain cuti sampai Selasa.
Agak lambat nak cerita kisah raya Aidiladha 2022. Balik kampung Segamat awal hari Jumaat sebab Jumaat husband cuti. Gerak lepas asar, lepas tu layan jem tanpa roti di Kuala Pilah kejap. Biar lambat asal selamat. Tak ada apa nak dikejarkan.
Hari Sabtu seharian sibuk mengemas rumah mak dan tolong mak buat persiapan hari raya. Persiapan ringkas je, mak masak rendang daging dan saya masak rendang ayam. Tak ramai yang balik jadi yang ringkas dan sikit sikit je lah. Janji ada juadah raya tu.
rendang daging by mak pekat memikat
rendang ayam by me
Pagi raya lepas balik sembahyang raya terus gerak balik Kuala Pilah. Mak mentua dan adik ipar tahun ni buat ibadah korban. Sampai-sampai Kuala Pilah semuanya dah selesai. Tak ada rezeki lah nak ikut tengok sekali.
Alang-alang dah lambat, singgah kejap port favourite photoshoot kat sawah padi. Sayangnya sawah padi baru lepas dituai. Nasib baik ada padi yang tengah menguning sikit. Dapatlah bergambar berlatar belakang permandangan cantik sikit.
muka ada senyum. Baju kedut sejuta pun don't care!
tema raya hijau itu menenangkan
Raya Aidiladha 2022 tak ada potret raya kat depan rumah Segamat mahupun Kuala Pilah. Mood bergambar tu tak berapa nak ada. Sampai je Kuala Pilah mak baru balik dari rumah uwan lepas korban. Lepas tu sibuk nak memasak. Jadinya memang tak ada lah nak bergambar. Uniform raya pun dah bertukar.
Terpaling nikmat dapat makan sup daging fresh lembu korban! Esok paginya aktiviti mengemas rumah sebab minggu depan mak buat kenduri, bulan depan nak menunaikan ibadah umrah sekali lagi. Encik suami siap-siap lah potong rumput yang dah meninggi diri tu.
Begitulah cerita raya Aidiladha 2022. Tak banyak yang menarik. Macam sendu pun ada. Raya kurang meriah sikit sebab tak ramai yang balik kampung. Apa apa pun raya diraikan dengan penuh kegembiraan dan paling penting raya Aidiladha adalah pengorbanan.


Doa Akhir Tahun Dan Awal Tahun Hijrah, Selamat Menyambut Awal Muharram

Selamat Menyambut
Awal Muharram 1444H
 buat semua umat Islam di seluruh dunia. Awal Muharram 1444H, Maal Hijrah 2022 di Malaysia jatuh pada hari Sabtu 30 Julai 2022 bersamaan 1 Muharram 1444H.
Awal Muharram, Maal Hijrah
Awal Muharram adalah salah satu hari kebesaran dan peristiwa penting dalam Islam yang menandakan bermulanya tahun baru dalam kalendar (Takwim) Islam. Sambutan Awal Muharram disambut oleh seluruh umat Islam di serata dunia.
Tahun Hijrah adalah tahun Islam yang dipersetujui dan dipilih bermula pengiraannya dari tarikh perpindahan Nabi Muhammad SAW ke Madinah pada tahun 622 Masihi.
Konsep Hijrah difahami sebagai perpindahan Nabi Muhammad SAW dari Kota Mekah ke Madinah. Dalam kehidupan zaman kini konsep hijrah perlu difahami dan dimanfaatkan sebaiknya.
Sunat membaca doa akhir tahun Hijrah 1443H dan awal tahun Hijrah 1444H
Peristiwa hijrah Nabi Muhammad SAW membuka lembaran baru ke arah penyebaran Islam yang lebih meluas. Perpindahan tersebut bukanlah semata-mata melarikan diri mahupun berputus asa.
Akan tetapi penghijrahan itu adalah satu bentuk usaha untuk merubah keadaan yang lebih baik, mengatur strategi yang lebih baik supaya dapat mengembangkan syiar Islam di seluruh dunia.
Hijrah itu dalam konsep kehidupan sekarang adalah mencari kehidupan yang lebih baik dan maju di masa akan datang. Hijrah seharusnya membawa perubahan yang lebih baik dan diredai Allah dimana hasilnya adalah kemenangan kita dalam mempertahankan akidah, agama, cara hidup dan nilai-nilai yang kita amalkan.
Hijrah juga memerlukan pengorbanan. Pengorbanan yang ikhlas akan memudahkan proses penghijrahan. Sebuah pengorbanan memerlukan semangat jihad dan keyakinan yang tinggi dalam diri.
Oleh itu, perubahan dan pengorbanan adalah suatu tuntutan hidup, iaitu berubah dari yang buruk kepada yang baik, dari yang baik kepada yang lebih baik. Begitulah penghijrahan yang dimaksudkan.
Sempena dengan sambutan Maal Hijrah dan Awal muharram , umat Islam digalakkan untuk membaca doa akhir tahun dan awal tahun. Hukum membaca doa akhir tahun dan awal tahun adalah sunat.
Doa akhir tahun dan awal tahun beserta Ertinya
Doa Akhir Tahun Hijrah
Doa akhir tahun hijrah di baca 3 kali selepas waktu asar sehingga sebelum waktu maghrib pada akhir bulan Zulhijjah.
Nota : Doa akhir tahun 1443 Hijrah dibaca selepas solat asar atau akhir waktu asar sebelum masuk waktu Maghrib pada hari Jumaat 29 Julai 2022 Masihi bersamaan 29 Zulhijjah 1443 Hijrah.
Bacaan doa akhir tahun Hijrah dalam rumi
Bismillahirrahmanirrahim
Alhamdulillahi Rabbil ‘Alamin, Wassolatu Wassalamu ‘Ala Sayyidina Muhammadin Wa ‘Ala Aalihi Wasohbihi Ajmain.
Allahumma Maa ‘Amilna Fii Hazihis-sanati Mimma Nahaitana ‘Anhu, Falam Natub Minhu Walam Tardohu Walam Nashasu.
Wahalumta ‘Alaina Ba’da Qudrotika, ‘Ala ‘Uquubatinaa, Wada’utana Ilat-taubati Minhu Ba’da JurAtina ‘Ala Maghsiyatika.
Fainnana Nastaghfiruka Faghfirlana, Wamaa ‘Amilna Fiihaa Mimma Tardohu Wawa ‘Adtana ‘Alaihit-tawwab, FanasAluka Allahumma Ya Karimu Ya Dzal Jalaali Wal Ikramm.
An Tataqobbalahu Minna Walaa Taqtogh RajaaAna Minka Ya Karim, Rabbanaa Aatina Fiddunya Hasanatan Wa Fil Aakhirati Hasanatan Waqina ‘Aazabannar.
Was Sollallahu ‘Ala Sayyidinaa Muhammadin Wa ‘Ala Aalihi Wasohbihi Ajmain, Walhamdulillahi Rabbil ‘Alamin.
Makna doa akhir tahun
Segala pujian bagi Allah, Tuhan semesta alam. Semoga Allah melimpahkan rahmat dan keselamatan kepada junjungan kami Nabi Muhammad SAW, beserta para keluarga dan sahabatnya.
Ya Allah, segala yang telah kami kerjakan selama ini dari apa yang menjadi laranganMu, sedang kami belum bertaubat, padahal Engkau tidak melupakan dan Engkau bersabar (dengan kasih SayangMu), yang sesungguhnya Engkau berkuasa memberikan siksa untuk kami, dan Engkau telah mengajak kami untuk bertaubat sesudah melakukan maksiat.
Kerana itu ya Allah, kami mohon ampunanMu dan berilah ampun kepada kami dengan kemurahanMu.
Segala apa yang telah kami kerjakan, selama tahun ini, berupa amal perbuatan yang Engkau redhai dan Engkau janjikan akan membalasnya dengan pahala, kami memohon kepadaMu, wahai Zat Yang Maha Pemurah, Wahai Zat Yang Mempunyai Kebesaran dan Kemuliaan, semoga berkenan menerima amal kami dan semoga Engkau tidak memutuskan harapan kami kepadaMu, wahai Zat Yang Maha Pemurah.
Ya Allah, berikan kebaikan hidup di dunia dan kebaikan hidup di Akhirat, serta jauhkan kami dari azab api neraka.
Dan semoga Allah memberikan rahmat dan kesejahteraan atas penghulu kami Muhammad, Keluarga dan sahabatnya.
Segala pujian bagi Allah, Tuhan semesta alam.
Doa Awal Tahun Hijrah
Waktu baca doa awal tahun selepas waktu maghrib pada 1 Muharram dibaca 3 kali.
Nota : Doa awal tahun 1444 Hijrah dibaca selepas solat maghrib pada hari Jumaat 29 Julai 2022 Masihi bersamaan malam 1 Muharram 1444H. Mengikut kalender Islam, pertukaran tarikh Hijri (Hijrah) bermula selepas masuknya waktu Maghrib.
Bacaan doa awal tahun Hijrah dalam rumi
Bismillahirrahmanirrahim
Alhamdulillahi Rabbil ‘Alamin, Wassolatu Wassalamu ‘Ala Asyrafil Anbiya'i Walmursalin Sayyidina Muhammadin Wa ‘Ala Aalihi Wasohbihi Ajmain.
Allahumma Antal Abadiyyul Qadiimul Awwal, Wa ‘Ala Fadlikal ‘Azimi Wujuudikal Mu ‘Awwal
Wahazaa ‘Amun Jadiidun Qad Aqbala ‘Alaina, NasAlukal ‘Ismatafiihi Minassyaitaanir-rajim Wa Auliyaaihi Wajunuudihi Wal ‘Auna ‘Alaa Hazihin-Nafsil Ammarati Bissu’i Wal Isyta-rgholi Bima Yuqorribuna Ilaika Zulfa.
Allahumma Ya Muhawwila Ahawali Hawwil Halana I'la Ahsani Akwali Bilhaulika Wakuwwatika Ya Azizu Ya Mutaalin
Rabbanaa Aatinaa Fiddunyaa Hasanatan Wafil Akhiroti Hasanatan Waqinaa ‘Azaabannar.
Wasollallahu ‘Ala Sayyidina Muhammadin Wa ‘Ala Aalihi Wasohbihi Ajmain, Walhamdulillahi Rabbil ‘Aalamin...
Makna doa awal tahun Muharram
Dengan menyebut nama Allah Yang Maha Pemurah lagi Maha Penyayang.
Segala puji bagi Allah, Tuhan semesta alam, Semoga Allah sentiasa melimpahkan rahmat dan keselamatan kepada junjungan kami Nabi Muhammad, beserta keluarga dan sahabatnya.
Ya Allah, Engkaulah Yang Abadi, Dahulu, lagi Awal. Dan hanya kepada anugerahMu yang Agung dan dermawanMu tempat bergantung.
Dan tahun baru ini benar-benar telah datang. Kami memohon kepadaMu perlindungan dalam tahun ini dari (godaan) syaitan yang direjam, pembantu-pembantunya dan bala tenteranya.
Dan kami memohon pertolongan untuk mengalahkan hawa nafsu amarah yang mengajak kepada kejahatan, agar kami sibuk melakukan amal yang dapat mendekatkan diri kami kepadaMu wahai Dzat yang memiliki Keagungan dan Kemuliaan.
Wahai Tuhan yang Maha Mengasihani kepada hamba-hambaNya. Ya Allah, berikanlah kebaikan hidup di dunia dan kebaikan hidup di akhirat, serta jauhkan kami dari azab neraka.
Semoga Allah sentiasa melimpahkan rahmat dan keselamatan kepada junjungan kami Nabi Muhammad, beserta para keluarga dan sahabatnya.
Segala Pujian bagi Allah, Tuhan semesta Alam.
sumber :
akuislam


Drama Budak Bawah Blok

Drama Budak Bawah Blok
, drama melayu bersiri lakonan Faiz Izzat Fuad, Harissa Adlynn Halim,
Ahmad Adly Sofwan dan ramai lagi pelakon baru. Drama Budak Bawah Blok bersiaran di Slot Lestary TV3 akan datang.
DRAMA BUDAK BAWAH BLOK
Jumlah episod : 13
Mula siaran : 2022
Waktu Siaran : Rabu-Sabtu, jam 9:00 malam
Siaran TV : Slot Lestary TV3
Pengarah : Shuhaimi Lua
Produksi : Tanah Beris Film Production Sdn Bhd
PELAKON DAN WATAK
Faiz Izzat Fuad sebagai Kamil
Harissa Adlynn Halim sebagai Alana
Ahmad Adly Sofwan sebagai Zain
Amelia Christie sebagai Natrah
Preti Kaur Gill sebagai Devi
Yasmin Hani sebagai Nazimah
Ahmad Adly Sofwan
Rosli Rahman Adam
Rusdi Ramli
Maria Farida
Syafiq Putra
Luqman Faiz
SINOPSIS DRAMA BUDAK BAWAH BLOK
Mengisahkan tentang 5 orang anak remaja yang mempunyai pelbagai latar belakang dan kemelut kisah hidup masing-masing.


Drama Cina Buta

Drama Cina Buta
, drama melayu bersiri terbaharu di slot MegaDrama Astro Ria lakonan Nad Zainal dan Ungku Ismail Aziz sebagai pelakon utama. Drama Cina Buta di arahkan oleh Sharulezad atau lebih dikenali dengan Budak Ijat.
Drama Cina Buta episod 1 mula bersiaran pada 9 November 2022, Isnin hingga Khamis pukul 10:00 malam di Slot MegaDrama saluran 104 Astro Ria dan strim di Astro Go!
Update terkini
:
Drama Cina Buta yang sepatutnya dijadualkan tayangan bermula hari ini 9 November 2022 ditunda pada satu tarikh yang akan diberitahu kelak.
DRAMA CINA BUTA
Mula siaran : 9 November 2022
Waktu siaran : Isnin-Khamis, pukul 10:00 malam
Siaran TV : Slot MegaDrama Astro Ria
Penulis Skrip : Shahrulezad Mohameddin (Budak Ijat)
Pengarah : Shahrulezad Mohameddin (Budak Ijat)
Produksi : Radius One Sdn. Bhd.
PELAKON DAN WATAK
Nad Zainal sebagai Mia Sara
Ungku Ismail Aziz sebagai Sharnaz
Aliff Aziz sebagai Aliff
Puteri Aishah sebagai Habibah
Norreen Iman sebagai Norreen
Anas Ridzuan sebagai Ajis
Aman Aziz sebagai Umar
Didie Alias sebagai Puan Seri
Azhan Rani sebagai Tan Sri
SINOPSIS DRAMA CINA BUTA
Mengisahkan tentang perceraian dan masalah-masalah rumah tangga dalam kalangan masyarakat masa kini.


Drama Di Sebalik Dia

Tonton Drama Di Sebalik Dia
mulai 14 September 2022, Isnin hingga Khamis pukul 7:00 malam di Slot Dramatix Awesome TV, saluran 123 Astro atau saluran 112 MyTV. Drama Di Sebalik Dia, sebuah drama gandingan pelakon Keith Foo dan Wanna Ali yang mengetengahkan isu penyakit DID (Dissociative identity disorder).
DRAMA DI SEBALIK DIA
Jumlah episod : 28
Mula siaran : 14 September 2022
Waktu siaran : Setiap Isnin - Khamis, pukul 7:00 malam
Siaran TV : Slot Dramatix Awesome TV, saluran 123 Astro atau saluran 112 MyTV
Penulis Skrip : Rudy Imran
Pengarah : Rahila Ali
Produksi : Pencil Pictures & Records Sdn Bhd
PELAKON DAN WATAK
Keith Foo sebagai Iskandar, Daniel, Hayna, Haikal, Razak
Wanna Ali sebagai Dr. Rayna
Faez Nick sebagai Rayan
Jihaa Sham sebagai Dr. Reen
Nizam Kama sebagai Azli
Fauzi Nawawi
Aznah Hamid
Shamsul Ghau Ghau
Shajiry
Jessica Kueh Mei Fung
Norlie Tamam
SINOPSIS DRAMA DI SEBALIK DIA
Mengisahkan tentang kehidupan seorang pemuda yang mengalami penyakit DID (Dissociative identity disorder) yang mempunyai pelbagai watak.
Hayna
Mereka yang hidup dengan gangguan identiti disosiatif (DID-Dissociative Identity Disorder) mengalami dua atau lebih keadaan personaliti berasingan yang dipanggil 'mengubah'.
Majoriti penghidap DID telah melalui trauma teruk pada zaman kanak-kanak, dan berpisah sebagai cara untuk menghadapi situasi yang terlalu ganas atau traumatik untuk dikendalikan oleh diri mereka yang sedar.
Haikal
Gangguan disosiatif (DID) ialah gangguan mental yang melibatkan pengalaman terputus hubungan dan kekurangan kesinambungan antara pemikiran, ingatan, persekitaran, tindakan dan identiti. Orang yang mengalami gangguan disosiatif melarikan diri dari realiti dengan cara yang tidak disengajakan dan tidak sihat dan menyebabkan masalah dengan berfungsi dalam kehidupan seharian
Razak
Gangguan identiti disosiatif (DID) ialah keadaan kesihatan mental. Seseorang yang mempunyai DID mempunyai pelbagai personaliti yang berbeza. Pelbagai identiti mengawal tingkah laku seseorang pada masa yang berbeza. Keadaan ini boleh menyebabkan kehilangan ingatan, khayalan atau kemurungan. DID biasanya disebabkan oleh trauma masa lalu.


Drama Guard Komando

Tonton
 Drama Guard Komando
mulai 28 Julai 2022, setiap hari Khamis dan Jumaat pukul 8:30 malam  di slot Diandra TV9. Drama Guard Komando dibintangi pelakon Shamsul Ghau Ghau, Fendy Bakry, Mark Adam dan Jiggy Masin bergenrekan drama komedi.
DRAMA GUARD KOMANDO
Mula siaran : 28 Julai 2022
Waktu Siaran : Khamis & Jumaat, pukul 8:30 malam
Siaran TV : Slot Diandra TV9
Pengarah : MP Roslin Md Sharif
Produksi : Orangetree Production Sdn Bhd
Genre : komedi
PELAKON DAN WATAK
Shamsul Ghau Ghau sebagai Komando Adnan
Fendy Bakry sebagai Kolid
Mark Adam sebagai Mansur
Jiggy Masin sebagai Dollah
Dazrin Kamarudin
Ayunie Rizal
Rahhim Omar
Mimi Ernida
Fazlina Ahmad Daud
Rosli Rahman Adam
SINOPSIS DRAMA GUARD KOMANDO
Mengisahkan bagaimana Guard Komando mula diberi gelaran Komandudu memberikan perkhidmatan di Taman Perumahan Coh Jaya. Tiga anak lelaki Komandudu pula masing-masing mempunyai impian dan cita-cita mereka tersendiri, tetapi akhirnya terpaksa juga mebantu ayah mereka.


Drama The Maid 2

The Maid 2
, The Maid Season 2 release date pada 6 Julai 2022. Drama The Maid musim 2 merupakan kesinambungan dari siri popular
The Maid
 (Gempak Originals Series). Drama The Maid 2 episod 1 mula bersiaran pada hari Rabu, 6 Julai 2022 jam 9.30 malam di saluran Astro Ria CH104.
Juga boleh tonton The Maid 2 strim menerusi On Demand Astro Box dan aplikasi Astro GO.
DRAMA THE MAID 2
Jumlah episod : 12
Mula siaran : 6 Julai 2022
Waktu Siaran : Rabu, jam 9:30 malam
Siaran TV : Astro Ria, Astro Go
Penulis Skrip : Sham Hashim dan Nazri Vovinski
Pengarah : Michael Ang & Hadith Omar
PELAKON THE MAID 2
Norman Hakim
Sherry Alhadad
Eina Azman
Ezzaty Abdullah
Ieda Moin
Nabil Aqil
Marsha Milan
Yuna Rahim
Sean Lee
Hazeeq Dean
Aniq Suhair
SINOPSIS THE MAID 2
Jay dituduh merampas kesemua harta milik bekas isteri-isterinya setelah memperdayakan mereka. Ketika Jay dan Qina melancarkan sebuah resort di Pulau Dao, Suhana, Nadia, Fika dan Kak Mel mengekori mereka dengan hasrat untuk membunuh Jay.
Namun belum sempat mereka melaksanakan apa yang dirancang, Jay ditemui mati. Kini ketiga-tiga bekas isteri terperangkap di resort tersebut dan menjadi suspek utama pembunuhan.


Drama Murder By Moonlight

Drama Murder By Moonlight
, sebuah drama siri premium Astro Originals menampilkan genre Witty Murder Mystery "Who Dunnit" di mana semua karakter boleh menjadi suspek sebagai pembunuh oleh penonton dan disertakan dengan elemen komedi.
Drama Murder By Moonlight episod 1 mula bersiaran pada 1 Ogos 2022 pukul 9:00 malam. Tonton Drama Murder By Moonlight di Astro Citra atau melalui strim di Astro GO atau On Demand.
Lokasi penggambaran Murder By Moonlight dijalankan di Hotel Lexis Hibiscus, Port Dickson. Teringat
Drama The Hotel
.
DRAMA MURDER BY MOONLIGHT
Jumlah episod : 8
Mula siaran : 1 Ogos 2022
Waktu siaran : Isnin, pukul 9:00 malam
Siaran TV : Astro Citra, strim di Astro GO atau On Demand
Idea asal : Mien.Ly & Bani Hamid
Penulis Skrip : Honey Ahmad, Hadi M. Nor, Keeta Brennan & Ashraf Modee Zain
Pengarah : Mien.Ly, Khairil M. Bahar , Gavin Yap dan Tony Pietra Arjuna
Produksi : Passion Pictures Malaysia, Iron hill media
Terbitan : Astro Shaw Sdn Bhd
Genre : Pembunuhan, Misteri
PELAKON DRAMA MURDER BY MOONLIGHT
Sara Ali sebagai Ameera
Sharifah Amani sebagai Bella
Wan Hanafi Su sebagai Tuan Osman
Riz Amin sebagai Chef Jit
Radhi Khalid sebagai Dato Karnain
Hana Nadira sebagai Afie Mastura
Ruzana Ibrahim sebagai Datin Saloma
Amanda Ang sebagai Mindy
Thanuja Ananthan sebagai Dr Sangeetha
Amir Ameezan sebagai Ali
Brian Chan sebagai Benjamin Leong (Ben)
Tiara Anchant sebagai Julia
SINOPSIS DRAMA MURDER BY MOONLIGHT
“
1 Pulau, 12 Suspek : 1 Kematian
”
Pada pagi pertama MCO 1.0, seorang novelis murder mystery ; Tuan Osman, dijumpai tak bernyawa. Adakah sebab usia atau ada sesuatu aneh berlaku? Apabila seorang tetamu lain pula dijumpai mati dibunuh dan tiada jalan keluar dari pulau itu, sah sah ada pembunuh di antara mereka. Ianya jadi tanggungjawab pengurus hotel baru (dan sementara) iaitu Ameera, seorang peminat mati cerita misteri untuk cari pembunuh itu sebelum nyawa tetamu lain terkorban!
Kisah Murder By Moonlight bermula apabila seorang novelis jenayah dan misteri ditemui mati di sebuah resort di pulau terpencil, seorang pengurus hotel, Ameera bertindak sebagai detektif wannabe dan telah mengesyaki antara dua belas tetamu hotel.
Disebabkan terperangkap di pulau yang terpencil, jadi semua orang yang berada di situ tidak boleh pergi ke mana-mana, apatah mahu keluar dari pula tersebut. Mereka bukan hanya bimbang kehabisan bekalan makanan tetapi mereka mungkin terperangkap bersama dengan pembunuh yang dicari!


Drama Ratu Ten Pin 2 Shalin

Drama Ratu Ten Pin 2 Shalin
, drama sekuel
Ratu Ten Pin musim 1
 dibintangi pelakon Jasmine Suraya, Elisya Sandha, Syaidatul Afifah, Nazim Othman, Sheila Rusly, Nasz Sally, Wani Kayrie, Lim Mei Fen dan ramai lagi.
Drama Ratu Ten Pin 2 Shalin diinspirasikan daripada kisah hidup ratu boling negara iaitu Shalin Zulkifli termasuk kisah permulaan dirinya dalam menyertai pasukan boling negara. Drama Ratu Ten Pin 2 Shalin musim kedua episod 2 mula disiarkan pada 11 Julai ini, setiap Isnin hingga Khamis, jam 11:00 malam di Astro Ria. Juga boleh strim di Astro GO dan On Demand.
DRAMA RATU TEN PIN 2 SHALIN
Jumlah episod : 20
Mula siaran : 11 Julai 2022
Waktu Siaran : Isnin-Khamis, jam 11:00 malam
Siaran TV : Astro Ria, Astro Go
Pengarah : Azman Yahya
Produksi : JS Pictures Sdn Bhd
PELAKON DAN WATAK
Jasmine Suraya sebagai Shalin
Elisya Sandha sebagai Norma
Syaidatul Afifah sebagai Sandra
Nazim Othman sebagai Arief
Sheila Rusly sebagai Mem Maria
Nasz Sally sebagai Nurin
Wani Kayrie sebagai Suzana
Lim Mei Fen sebagai Christi
SINOPSIS DRAMA RATU TEN PIN 2 SHALIN
Norma, Reez, Sandra dan Suzana kini telah menjadi pemain senior dalam pasukan boling negara. Namun, Reez dan Suzana ingin menarik diri daripada pasukan tersebut, walaupun minatnya dalam sukan boling masih tinggi, Reez tetap memilih untuk mengutamakan masanya bersama dengan keluarga setelah persengketaan dengan bapanya menjadi baik untuk menguruskan legasi bisnes keluarganya.
Selepas Reez menarik diri, pasukan boling negara menjadi kekurangan seorang pemain. Maria, jurulatih pasukan tersebut mengambil Shalin sebagai pemain baharu untuk mencukupkan bilangan pemainnya. Shalin merupakan seorang pemain boling yang handal tetapi tidak dikenali oleh orang ramai. Norma dan Sandra juga pernah mengetahui tentang kehebatan Shalin dalam sukan ini.
Norma yang merasakan dirinya sebagai pemain nombor satu negara terasa terancam dengan kehadiran Shalin. Dia akan melakukan apa sahaja untuk menjatuhkan Shalin dan mengekalkan dirinya sebagai pemain nombor satu dalam pasukanya.


Drama Reen Putus Cinta

Drama Reen Putus Cinta
, drama siri Melayu lakonan Reen Rahim, Beego, Natasha Sass, Yulia Kamelia dan ramai lagi. Drama Reen Putus Cinta episod 1 mula bersiaran pada 1 Julai 2022, setiap hari Jumaat hingga Ahad jam 8.30 malam di slot Dramedi Awesome TV, saluran Astro 123 dan Myfreeview 112.
DRAMA REEN PUTUS CINTA
Jumlah episod : 12
Mula siaran : 1 Julai 2022
Waktu siaran : Jumaat-Ahad, jam 8.30 Malam
Siaran  TV : Slot Dramedi Awesome TV
Idea Asal : Jo Haq
Pengarah : Zul Huzaimy
Produksi : CTG Vision Sdn. Bhd.
PELAKON DRAMA REEN PUTUS CINTA
Reen Rahim
Beego
Yulia Kamelia
Natasha Sass
Hazama
Maria Farida
Chiwan Chilok
Soffi Jikan
Azhar Sulaiman
Mustaqim Bahadon
dan ramai lagi

SINOPSIS DRAMA REEN PUTUS CINTA
Kisah Reen yang sering gagal dalam percintaan. Kegagalan tersebut turut berpunca daripada sifat Personaliti Obsessif Kompulsif atau ‘OCD’ yang ada pada dirinya selain sering menerima nasihat yang salah daripada rakan-rakanya.


Drama Remang

Drama Remang
, sebuah drama terbaru 2022 bersiri genre seram lakonan Syafie Naswip, Emma Maembong, Azrel Ismail dan ramai lagi.
Tonton Drama Remang episod 1
 pada hari Isnin, 1 Ogos 2022 pukul 11:00 malam di Slot Tonton Malam Seram TV3, slot baharu di TV3.
DRAMA REMANG
Mula siaran : 1 Ogos 2022
Waktu Siaran : Isnin, jam 11:00 malam
Siaran TV : Slot Tonton Malam Seram TV3
Penulis skrip : Sofia J , Intan Zarina & Adza Irda
Pengarah : Khairul Rizam Dato Abu Samah
Produksi : Anomali Media & Production
PELAKON DRAMA REMANG
Syafie Naswip
Emma Maembong
Azrel Ismail
Chacha Maembong
Angeline Tan
Aween Ismail
Adam Corrie
Iman Suhana
Fiza Halim
Shyrim Husni
Syed Irfan
Aiman Badrul
Erul Samah
SINOPSIS DRAMA REMANG
Bila DJ Radio ajak pendengar berkongsi kisah seram mereka, lebih banyak cerita dari yang kita lihat! Ada yg kisah benar.


Drama Sekali Lagi Cinta Kembali

Tonton
Drama Sekali Lagi Cinta Kembali
, sebuah drama adaptasi novel Sekali Lagi Cinta Kembali' karya Anna Milia gandingan pelakon Aniq Suhair dan Siti Khadijah sebagai pelakon utama. Drama Sekali Lagi Cinta Kembali episode 1 mula bersiaran pada hari Selasa 13 September 2022 di slot Akasia TV3.
DRAMA SEKALI LAGI CINTA KEMBALI
Jumlah episod : 28
Mula siaran : 13 September 2022
Waktu Siaran: Isnin-Jumaat, 7:00 malam
Siaran TV : Akasia TV3
Penulis Skrip : Rehal Nuharis
Pengarah : Riza Baharudin
Produksi : A. Aida Production Sdn Bhd
PELAKON DAN WATAK
Siti Khadijah Halim sebagai Aira
Aniq Suhair sebagai Hayyat
Zaki Azeman sebagai Zafran
Fazlina Ahmad Daud sebagai Zainab
Kismah Johar sebagai Neksom
Syamim Farid sebagai Elina & Heliza
Nina KSC sebagai Danisha
Shatirah Amanda sebagai Hana
Ellyas Abdullah sebagai Imran
Siti Hariesa sebagai Amirah
Kuza sebagai Rozita
Raja Azmi sebagai Badariah
Izzendra sebagai Amberlyn
SINOPSIS DRAMA SEKALI LAGI CINTA KEMBALI
Hidup Aira cukup complicated. Dia lari dari rumah apabila Imran mengahwini Hana, adiknya. Prinsip Aira, lelaki ibarat virus. Jangan kasi can.
Aira gantikan tempat Doktor Halina selama dua jam sebagai therapist. Akibatnya, Zafran dan Amberlyn bercerai, Doktor Halina diugut dan Syafi bertarung dengan maut tanpa kasih seorang ibu. Terpaksalah Aira cuba perbaiki apa yang telah dia rosakkan.
"Kalau macam tu apa kata awak guna teori awak yang kononnya hebat tu untuk pujuk isteri saya. Boleh?" - Zafran
"Inilah yang saya cuba buat." - Aira
Daripada pembantu Doktor Halina, Aira bekerja sebagai babysitter Syafi. Dia cuba satukan semula keluarga Zafran. Tapi di mata Hayyat, abang Zafran yang kerek lagi beku, Aira macam tikus membaiki labu. Hayyat selamba saja gelar Aira perempuan senget, sewel dan tiga suku.
Dalam mulut duk mengutuk, hati mula sukalah pula!
"I offer you love and loyalty and I expect the same in return." - Hayyat
Kisah silam Hayyat terbongkar. Jika Imran digelar spesies virus, Hayyat pula ibarat bom atom. Boleh membunuh Aira bila-bila masa.
Namun, Aira hanya mempunyai dua pilihan. Pilih si virus yang kini bergelar duda atau menerima bom atom. Aira perlu cari jalan keluar daripada permainan yang dia sendiri cipta.
LAGU TEMA (OST) DRAMA SEKALI LAGI CINTA KEMBALI
Lagu : Ku Cuba
Penyanyi : Hariz Fayahet


Drama Special Force : Anarchy

Special Force : Anarchy
, sebuah drama melayu siri original pertama dari Malaysia dari platform Disney+ Hotstar. Anarchy diinspirasikan oleh filem aksi popular 2018 Malaysia iaitu KL Special Force.  Drama siri aksi Special Force : Anarchy terbaharu ini diterbitkan oleh Skop Production yang diarahkan oleh pengarah Syafiq Yusof.
Special Force : Anarchy dibintangi pelakon Puteri Aishah, Dato’ M. Nasir, Elizabeth Tan, Yusuf Bahrin dan ramai lagi. Tonton drama Special Force : Anarchy online di Disney+ Hotstar.
DRAMA SPECIAL FORCE ANARCHY
Jumlah episod : 8
Mula siaran : 2022
Siaran TV/Platform : Disney+ Hotstar
Penulis skrip : June Tan, Nazri Vovinski
Pengarah : Syafiq Yusof
Produksi : Skop Productions Sdn Bhd
PELAKON SPECIAL FORCE ANARCHY
Puteri Aishah
Dato’ M. Nasir
Yusuf Bahrin
Steve Yap
Dynas Mokhtar
Theebaan G
Fify Azmi
Chacha Maembong
Elizabeth Tan
Johan As’ari
Daniella Sya
SINOPSIS SPECIAL FORCE ANARCHY
Iman (Puteri Aishah), seorang pegawai polis muda, bersemangat tinggi, dari sebuah negara fiksyen, Tenggara.
Tanpa diduga, siasatan yang dilakukan terhadap satu rompakan bank terancang, bukan sahaja telah mempertemukannya dengan kumpulan bawah tanah berbahaya, tetapi juga telah membuka sebuah rahsia besar yang mampu mengubah segalanya!
Sebagai seorang pegawai polis cemerlang yang serba boleh, Iman direkrut untuk menyertai satu pasukan anti-rasuah elit khas yang diketuai oleh bapanya sendiri, Komander Qabil (Hasnul Rahmat).
Ditubuhkan khas untuk menyelesaikan kes jenayah paling berbahaya, penyertaan Iman telah membantu pasukan itu membongkar rancangan rompakan di Bank Tenggara oleh geng penjenayah ganas yang dikenali sebagai Azazel. Kumpulan pengganas ini diketuai oleh seorang lelaki bernama Umar (Dato’ M. Nasir).
Di tengah konflik persengketaan itu, Iman terperangkap dengan kebuntuan apabila berdepan dengan sebuah pendedahan mengejutkan. Iman kini dipaksa untuk membuat pilihan yang mustahil.


Durian Udang Merah Vs Durian 101@IOI

Musim durian perlahan-lahan berlalu pergi. Tapi masih ada saki baki orang jual durian tepi jalan. Musim durian kali ni dapat jugaklah merasa durian sekali dua. Ehhh..adalah dalam 4 kali macam tu. Baru masuk musim durian haritu beli durian tembaga ke apa entah, 2 biji RM56.
Mahal? Ye, mana ada durian murah sekarang ni. Nak makan, kita beli je lah. Tapi itulah kurang sedap rasanya tapi layankan je tekak daripada tak ada lansung. Lepas tu ada rezeki durian lain. Kebetulan anak buah baru lepas habis SPM tolong orang berniaga durian kat Segamat.
Masa nak pergi hantar durian ke Seremban ada orang order, dapatlah dia hantar ke rumah saya juga. Saya order durian kampung je. Sekali dia hantar durian udang merah dan durian 101. Rezeki sangat lah kan. Lepas kira murah murah pula tu.
RM50 dahlah ucu, katanya. Padahal durian udang merah dan durian 101 ni sekilo RM25 kot. Mahal juga kan. Rezeki kami lah anak buah kira murah murah walaupun kerja dengan orang tapi dia bagi diskaun.
Cukuplah 4 biji untuk kami berdua. Malas nak membeli kat luar dah sebab macam kena scam je. Mentang mentang lah kita ni tak celik bab durian. Senang kena tipu. Haihhh...
Yang durinya tajam runcing tu namanya durian 101 atau IOI. Yang kurang tajam dan lebar sikit duriannya tu durian udang merah.
Durian udang merah
Warna isinya adalah kuning jingga kemerahan dan berbentuk melengkung seperti bentuk udang merah di mana nama durian ini diambil sempena hidangan laut tersebut. Tekstur isinya cantik berkrim tetapi seringkali terlalu berair, lembik dan melekit. Ia mempunyai rasa lemak manis yang menyelerakan di mana ini menjadi faktor utama Durian Udang Merah tergolong di antara jenis durian termahal di Malaysia.
Ciri-ciri durian Udang Merah
Bentuknya bujur seperti bola ragbi.
Kulitnya berwarna perang gelap
Mempunyai duri yang kecil dan berjarak
Sukar untuk dikopek.
Tengok tu isi durian udang merah yang mengancam. Warna menarik dan rasa dia..perghhh padu! Manis dan berlemak. Terus rasa craving durian udang merah je.
Durian IOI
Isinya berwarna jingga kekuningan dengan ketebalan sederhana. Ia mempunyai rasa lemak manis dengan sedikit rasa pahit hampir sama seperti rasa Durian Musang King serta mengeluarkan aroma yang kuat apabila memakannya.
Ciri-ciri Durian IOI
Mempunyai saiz sederhana
Berbentuk bulat
Kulit berwarna hijau perang
Bertangkai kontot
Di antara keunikan jenis durian ini adalah ia mudah untuk dikopek
Rasa pahit pahit dia tak keterlaluan. Boleh makan. Lapisan luar isi durian ada lapisan yang tebal sedikit.
Pertama kali makan durian udang merah dan durian IOI. Antara durian udang merah dan durian IOI, saya paling suka rasa durian udang merah. Memang terbaiklah! Dua dua sama mahal harganya.
Tapi jenis durian paling mahal yang saya tahu adalah durian black thorn. Sekilo je dah RM65 macam tu. Anak buah kata rasa durian black thorn biasa je. Dia macam gabungan rasa buah durian udang merah + durian IOI + durian musang king = durian black thorn.
Entah betul entah tidak, lidah lain-lain kan. Lain orang lain citarasanya. Teringat ingat pula rasa kesedapan durian udang merah. Tapi itulah sekarang dah habis musim durian. Kena tunggu musim durian seterusnya. Bila ek?
sumber info :
https://durianbear.my/jenis-jenis-durian-malaysia/


Family Mart Black Cacao Mocha Milkshake

Pantang nampak menu baru di Family Mart, mesti rasa tak sabar-sabar nak cuba. Tak tahulah menu family mart black cacao mocha milkshake ni baru ke lama. Saya perasan bulan Jun yang lepas. Dalam bulan Jun tu juga saya beli.
Macam biasa kalau nak balik ke Seremban dari Segamat akan singgah di Family Mart Gemas dekat stesen keretapi Gemas tu. Senang berhenti kat situ satu laluan nak balik. Nak parkir pun mudah. Pesan pada encik suami beli air black cacao mocha milkshake.
Menggoda tak? Tengok pada tampalan banner kat luar Family Mart nampak menggoda. Biasalah kalau iklan, menggoda orang tak nak kalah. Kita pula jenis cepat terpengaruh dengan iklan. Walaupun tak seindah iklan tapi boleh dikatakan rasa dia cukup menawan selera.
Black Cacao Chocolate Sofuto milkshake ada dua jenis, satu mocha dan satu lagi original milk flavour. Saya pilih black cacao chocolate sofuto + mocha. Explore the darkside katanya. Itu yang hitam pekat memikat selera.
Minuman Family Mart yang sedap. Nak tahu rasanya, kenalah cuba nanti. Rasa coklat + kopi yang kaw kaw. Tak menyesal beli. Hehe...


Family Mart Sparkling Peach Oolong Tea

Satu lagi minuman Family Mart kesukaan saya adalah
Sparkling Peach Oolong Tea
. Minuman Family Mart Sparkling Peach Oolong Tea sebenarnya recommended by pekerja Family Mart. Masa singgah membeli air
black cacao mocha milkshake
, nak beli sekali air
sparkling honey citron
 tapi tak ada.
Jadi dia suggest lah beli Sparkling Peach Oolong Tea. Sedap jugak katanya. Encik suami pun belilah. Boleh juga mencuba perisa baru kan. Sekali sedut, perghhh..sedap nau! (baca : sedap benar). Ini kalau dapat masa tengah cuaca panas berdeting, lega tekak!
Rasa air teh yang sedap, ada rasa gas sikit-sikit yang tak keterlaluan bergabung dengan rasa hirisan buah peach dan aloe vera. Memang sedap! Patutlah dia suggest cuba Family Mart Sparkling Peach Oolong Tea ni. Okay, faham faham.
Family Mart Sparkling Peach Oolong Tea Ingredients
Combination of juicy peach aroma and rich oolong tea flavor topped with aloe vera.
Untuk yang tak suka kopi, suka teh O berperisa bolehlah cuba Family Mart Sparkling Peach Oolong Tea ni. Sedap dan menyegarkan tekak. Very recommended! Kalau tak sedap jangan salahkan saya ye. Selera orang berbeza. Kena faham tu.
Sekian family mart sparkling peach oolong tea review daripada saya. Dah boleh jadi duta Family Mart ni. Sparkling peach oolong tea price RM6.90 tak silap. The best peach oolong tea so far yang saya pernah rasa.


Filem Abang Long Fadil 3

Filem Abang Long Fadil 3
, filem aksi komedi Malaysia kesinambungan kepada filem Abang Long Fadil (2014) dan filem Abang Long Fadil 2 (2017) arahan oleh Syafiq Yusof. Filem Abang Long Fadil 3 ditayangkan di pawagam pada 8 September 2022.
Filem Abang Long Fadil 3 berdasarkan watak sampingan dari filem KL Gangster dan masih mengekalkan Zizan Razak sebagai Fadil.
FILEM ABANG LONG FADIL 3
Tarikh tayangan : 8 September 2022
Idea asal : Syafiq Yusof
Penulis skrip : Syafiq Yusof, MF Kencana
Pengarah : Syafiq Yusof
Produksi : Skop Production, Astro Shaw
Genre : Komedi, Aksi
PELAKON DAN WATAK
Zizan Razak sebagai Fadil
Johan Raja Lawak
Elizabeth Tan sebagai Alice
Tania Hudson sebagai Yana
Maya Karin sebagai Ejen Maya
Wak Doyok sebagai Doyok
Shuib Sepahtu sebagai Inspektor Shuib
Siraj Alsagoff sebagai Inspektor Sahab
Hairul Azreen
Daniella Sya
Ozlynn Waty
Dato' AC Mizal
Kazar Saisi
Jay Iswazir
Khir Rahman
SINOPSIS ABANG LONG FADIL 3
Filem ini mengikuti kisah Fadil, seorang bekas gangster dan mafia, dalam misi baharu sebagai seorang ejen perisik. Misi kali ini lebih berprofil tinggi. Fadil perlu menjatuhkan konspirasi jahat Chow Han, namun dalam pada yang sama Fadil diburu oleh King Cobra atas dendam dahulu.
LAGU TEMA (OST) FILEM ABANG LONG FADIL 3
Lagu : Payung
Penyanyi : Zizan Razak & Elizabeth Tan


Filem Air Force The Movie : Selagi Bernyawa
, sebuah filem aksi mengisahkan tentang pasukan PASKAU dibarisi pelakon Aiman Hakim, Adi Putra, Nas-T, Pablo Amirul, Luqman Hafidz, Johan As'ari dan ramai lagi.
Filem Air Force The Movie : Selagi Bernyawa mula ditayangkan (release date) di pawagam pada hari Khamis, 25 Ogos 2022.
Filem Air Force The Movie : Selagi Bernyawa adalah sebuah lagi filem epik yang ditayangkan sempena sambutan perayaan Hari Kebangsaan yang ke-65 dan dijangkakan ia dapat membangkitkan semangat patriotisme dikalangan rakyat negara Malaysia.
FILEM AIR FORCE THE MOVIE : SELAGI BERNYAWA
Tarikh Tayangan : 25 Ogos 2022
Pengarah : Zulkarnain Azhar, Frank See
Bahasa : Melayu
Genre : Aksi
PELAKON AIR FORCE THE MOVIE : SELAGI BERNYAWA
Aiman Hakim Redza
Datuk Adi Putra
Nas-T
Pablo Amirul
Johan As'ari
Luqman Hafidz
Jack Tan
Sara Ali
Anas Ridzuan
SINOPSIS AIR FORCE THE MOVIE : SELAGI BERNYAWA
Filem ini menceritakan kisah pasukan PASKAU yang diketuai oleh Kapten Adib dan mentornya, Mejar Adnan, yang bertugas melindungi manusia yang berkhidmat di negara yang dilanda perang, Namburi. Sekembalinya ke rumah mereka, pesawat mereka ditembak jatuh secara tiba-tiba oleh militan tempatan.
Sembilan penumpang berjaya membuat lompatan mereka sebelum pesawat terhempas. Kembali ke Malaysia, setelah mendapat berita, tentera udara membuat persiapan untuk menyelamatkan. Adik ipar Adib, Zafran, seorang juruterbang SUKHOI yang bertapak, berjuang untuk peluang menyelamatkan mereka.
Tentera udara mengerahkan pertolongan dan yang terselamat membuat jalan terakhir mereka untuk menyelamatkan.


Filem Anak Rimau The Movie

Filem Anak Rimau The Movie
, sebuah filem berkonsepkan perlawanan bola sepak lakonan Beto Kusyairy, Azhan Rani, Adam Corrie, Idan Aedan, Kechikimi dan ramai lagi. Juga menampilkan anak-anak muda pemain bola sepak daripada Akademi Bola Sepak Negara Mokhtar Dahari.
Filem Anak Rimau The Movie berkonsepkan perlawanan bola sepak yang penuh dengan drama, adegan lucu, inspirasi dan sarat dengan mesej yang mampu memberi impak positif kepada penonton tentang pentingnya semangat berpasukan dan dorongan keluarga dalam mencapai cita-cita.
Fakta menarik tentang Filem Anak Rimau The Movie
Bajet untuk pembikinan Filem Anak Rimau The Movie menelan kos belanja sebanyak RM5.5 juta kerana ramai pelakon, terutamanya scene dalam stadium untuk nampakkan suasana sebenar.
Filem ini tidak ada penggunaan Computer-Generated Imagery (CGI) dan lokasi penggambaran 95% dijalankan di Pahang.
Filem ini tiada kaitan dengan biografi mana-mana pemain bola.
Semangat patriotisme diselitkan selaras dengan sambutan Hari Kemerdekaan Malaysia. Unsur perpaduan dan nasionalisme yang diselitkan dalam filem Filem Anak Rimau The Movie ini sesuai dengan tarikh tayangan 1 September 2020, selari dengan suasana ulang tahun Hari Merdeka Malaysia ke-65 tahun.
FILEM ANAK RIMAU THE MOVIE
Tarikh tayangan : 1 September 2022 di 55 buah pawagam
Idea asal : Fadzil Manap
Pengarah : Areel Abu Bakar
Produksi : Keeklr Films Sdn Bhd dengan Kerjasama Al-Ikhsan Sports & Majlis Sukan Negara (MSN)
PELAKON FILEM ANAK RIMAU THE MOVIE
Beto Kusyairy
Azhan Rani
Adam Corrie
Idan Aedan
Taiyuddin Bakar
Megat Sharizal
Mustaqim Bahadon
Kechikimi
dan ramai lagi
SINOPSIS FILEM ANAK RIMAU THE MOVIE
Filem Anak Rimau The Movie yang mengangkat kisah sekumpulan remaja memburu impian menjadi pemain bola sepak negara.
LAGU TEMA (OST) ANAK RIMAU THE MOVIE
Lagu : Pentas Dunia
Lirik & Komposer : Bajai dan Amylea Azizan
Penyanyi : Idan Aedan, Kechikimi, Hanz Skelchy, Omar Dannyal, Joel Law dan Hakeem Sufian
sumber:
bharian


Filem Don Dukun

Filem Don Dukun
, sebuah filem seram komedi dibintangi pelakon Zul Ariffin, Dato Yusof Haslam, Marsha Milan, Ropi, Douglas Lim, Sangeeta Krishnasamy, Sharifah Aryana, Sharifah Husna, Serra Kamal, Aloy Paradoks, A Galak dan ramai lagi.
Filem Don Dukun merupakan filem arahan Waan Hafiz terbitan Astro Shaw yang dijangkakan ditayang pada tahun depan di pawagam. Lokasi penggambaran Filem Don Dukun dijalankan sekitar Kuala Lumpur dan Kelantan.
FILEM DON DUKUN
Tarikh Tayangan : 2023
Penulis Skrip : Junad M.Noor & Amin Shakib
Pengarah : Waan Hafiz
Produksi: Astro Shaw Sdn Bhd
Genre : Seram komedi
PELAKON DAN WATAK
Zul Ariffin sebagai Don Arif
Douglas Lim
Sangeeta Krishnasamy
Marsha Milan
Ropie
Dato Yusof Haslam
Sharifah Aryana
Sharifah Husna
Serra Kamal
Aloy Paradoks
A Galak
Puteri Qaseh
Cassia Iman
SINOPSIS FILEM DON DUKUN
Filem Don Dukun mempersembahkan gabungan bomoh dari pelbagai bangsa yang berkonsepkan seram komedi. Memaparkan kisah Don Arif, seorang bomoh luar biasa yang berasal daripada keturunan bomoh terkenal.
Sebagai seoarang 'influencer' media sosial (bomoh insta famous), dia sering memikirkan cara baru untuk meraih populariti. Dengan bantuan Jaafar, penolong kanannya, mereka berjaya ‘menyembuhkan’ seorang wanita yang dirasuk semasa Konvensyen Bomoh sedang berlaku.
Upacara itu kemudiannya menjadi viral dan sejak peristiwa itu Don Arif semakin terkenal. Maka bermulalah perjalanan baru kehidupannya dengan mendapat permintaan tinggi untuk menggunakan khidmatnya.


Filem Jerangkung Dalam Almari

Filem Jerangkung Dalam Almari
, sebuah lagi filem baru lakonan Dato' Adi Putra, Sofia Albarakbah, Hasnul Rahmat, Wan Hanafi Su, Amerul Affendi, Isaac Iman dan ramai lagi. Filem Jerangkung Dalam Almari mula ditayangkan pada 4 Ogos 2022 di pawagam.
Filem Jerangkung Dalam Almari bergenrekan seram yang bukan cerita seram klise kata pengarahnya Shadan Hashim yang merupakan pengarah FilemVolkswagen Kuning.
FILEM JERANGKUNG DALAM ALMARI
Tarikh tayangan : 4 Ogos 2022
Pengarah : Shadan Hashim
Produksi : Akid Productions Sdn. Bhd
Penerbit : Raja Azmi
Genre : Seram
PELAKON DAN WATAK
Dato' Adi Putra sebagai Fikri
Sofia Albarakbah sebagai Shikin
Isaac Iman sebagai Adam
Hasnul Rahmat
Wan Hanafi Su
Anne Abdullah
Zaidi Omar
Amerul Affendi
SINOPSIS JERANGKUNG DALAM ALMARI
Mengisahkan tentang Fikri (Dato' Adi Putra) yang tidak tenteram akibat gangguan lembaga dari dalam sebuah almari. Gangguan tersebut turut mengancam nyawa isterinya, Shikin (Sophia Albarakbah) dan anak mereka, Adam (Isaac Iman).


Filem Kalut Nak Kahwin

Filem Kalut Nak Kahwin
, filem terbaru Astro First sebuah filem komedi satira dibintangi Amerul Affendi, Salih Yaccob, Kartina Aziz, Dee Al-Hadi, Anas Ridzuan dan ramai lagi. Tonton Filem Kalut Nak Kahwin di pawagam rumah anda melalui Astro First saluran 480, tarikh tayangan Filem Kalut Nak Kahwin pada 4 Ogos 2022.
FILEM KALUT NAK KAHWIN
Tarikh tayangan : 4 Ogos 2022
Siaran TV : Astro First, saluran 480
Penulis skrip : Aloy Paradoks
Pengarah : Yussuf Yunus
Produksi : Cinemalaya Studios supported by FINAS, ALB Infiniti & Astro Shaw
Genre : Romantik Komedi
PELAKON DAN WATAK
Amerul Affendi sebagai Mustaqim
Salih Yaccob sebagai Pak Lang
Kartina Aziz sebagai Mak Minah
Dee Al-Hadi (Sharifah Nordiana Syed Shaikh) sebagai Munirah
Anas Ridzuan sebagai Buyut
Chelsia Ng sebagai Honey
Aloy Paradoks sebagai Sulaiman
Megat Sharizal sebagai Zaidi
Fudail Daiyyan
SINOPSIS FILEM KALUT NAK KAHWIN
Kisah kehidupan sebuah masyarakat di rumah flat yang mengalami masalah air pada majlis hari majlis perkahwinan di tempat mereka. Munirah bingung apabila berlaku gangguan air di flatnya pada hari perkahwinannya. Abangnya, Mustaqim cuba mengatasi masalah dan memastikan perkahwinan itu berjalan seperti yang telah dirancang.
Lebih memburukkan keadaan lagi, Pak Lang selaku tukang masak tidak boleh menghidangkan semua juadah untuk tetamu jemputan kerana kesuntukan masa. Dalam masa yang sama berlaku kebakaran, tok kadi pula ada urusan lain dan pelamin tak siap. Atas semangat berpasukan, semua masalah dapat diselesaikan.


Filem Kampung Drift

Filem Kampung Drift
, sebuah filem aksi komedi cereka sains Malaysia 2016 dibintangi oleh Pekin Ibrahim dan Syafie Naswip dibawah arahan Nevin Hiong terbitan Mico Studios. Filem Kampung Drift ulang siar bersiaran pada hari Sabtu, 23 Julai 2022, jam 10:30 malam di Slot Screen On 2 TV2.
FILEM KAMPUNG DRIFT
Waktu siaran : Sabtu, 23 Julai 2022, jam 10:30 malam
Siaran TV : Screen On 2 TV2
Penulis skrip : Nevin Hong
Pengarah : Nevin Hong
Produksi : Mico Studios
PELAKON DAN WATAK
Syafie Naswip sebagai Johan
Pekin Ibrahim sebagai Acai
Fatin Afeefa sebagai Julia
Pablo Amirul sebagai Ray
Isma Daniel
Kamarol Haji Yusuf
Ieda Moin
Zalfa Zin
Syazwan Yunos
Chen Sin Foo
SINOPSIS FILEM KAMPUNG DRIFT
Mengisahkan tenatang pengembaraan hidup seorang remaja bernama Johan (Syafie Naswip) dalam mencari erti kejayaan dan kehidupan menerusi sukan drift yang berkait rapat dengan sejarah hidupnya.
Walaupun ditentang keras oleh ayahnya untuk menyertai sukan drift, minat Johan terhadap sukan itu tidak pernah pudar. Bersama-sama kawan baiknya, Bojeng, pakciknya, Ajoi, dan saintis ‘gila’, Pak Idon, dia akan menggunakan apa sahaja cara untuk melibatkan diri secara aktif dalam sukan pemotoran drift itu. Minat Johan mula bertukar menjadi sebuah impian besar apabila dia mendapat tahu sejarah hitam ayahnya yang berkait rapat dengan sukan drift.
Namun, penglibatan Johan dalam sukan drift ini menghadapi jalan sukar apabila dia terlibat dalam pelbagai konflik diri, masalah cinta dan persaingan di antara Julia, Shiela dan Ray, drifter ternama dari Kuala Lumpur. Semua ini pula bakal membawa kepada kematian orang yang disayanginya. Johan cuba mengubah sejarah dengan menggunakan mesin merentas masa untuk kembali ke masa silam.
Berjayakah dia?
Semuanya bakal terjawab dalam Kampung Drift.


Filem Musyrik - Api Neraka Menantimu!

Filem Musyrik - Api Neraka Menantimu!
, sebuah filem seram lakonan Aeril Zafrel, Ruhainies, Ashraf Muslim dan ramai lagi. Filem Musyrik - Api Neraka Menantimu! mula ditayangkan di pawagam seluruh Malaysia bermula Khamis, 7 Julai 2022 di pawagam.
FILEM MUSYIK - API NERAKA MENANTIMU!
Tarikh tayangan : Khamis, 7 Julai 2022
Pengarah : Arjin Uppal
Produksi : White Merpati Entertainment Sdn. Bhd. & Real Reel Pictures Sdn. Bhd.
PELAKON FILEM MUSYIK - API NERAKA MENANTIMU!
Aeril Zafrel
Ruhainies
Ashraf Muslim
Aishah Illias
Qaseh Shuhada
Arwan Umar
Neera Azizi
SINOPSIS FILEM MUSYIK - API NERAKA MENANTIMU!
Mengisahkan tentang Aril yang mempunyai sikap mudah panas baran terutama sekali apabila perniagaanya ditimpa masalah berpunca daripada orang kepercayaanya sendiri. Kemudian, rumah tangga Aril mula menjadi porak-peranda sehingga dia sendiri mampu bertindak di luar kawalan apabila ada sesuatu yang mendampingi dirinya.
Kesemua masalah yang dihadapi dan datang kepada Aril sebenarnya mempunyai kaitan dengan kisah silam hidupnya dalam mengamalkan perbuatan syirik.


Filem Saadiah: Bekal Kasih Merdeka

Filem Saadiah: Bekal Kasih Merdeka
, sebuah filem epik diinspirasikan daripada kisah balu anggota polis bernama Saadiah Abdullah yang pernah tular kerana tidak pernah jemu menghantar makanan ke Ibu Pejabat Polis Daerah (IPD) Gerik, Perak selama 37 tahun untuk mengenang Allahyarham suaminya, Alias Nik Daud.
Alias meninggal dunia pada 1975 dalam serangan hendap pengganas komunis sewaktu bertugas sebagai jurupandu bot di balai berkenaan. Watak utama Saadiah dilakonkan oleh Kaka Azraff semasa muda dan Khatijah Tan ketika berusia dalam Filem Saadiah: Bekal Kasih Merdeka.
Dikatakan Filem Saadiah: Bekal Kasih Merdeka akan ditayangkan pada tahun hadapan 2023 sempena sambutan Hari Polis atau Hari Pahlawan.
FILEM SAADIAH: BEKAL KASIH MERDEKA
Tarikh tayangan : 2023
Pengarah : Ellie Suriaty
Produksi : Pencil Pictures & Records Sdn Bhd
PELAKON DAN WATAK
Kaka Azraff sebagai Saadiah (muda)
Khatijah Tan sebagai Saadiah (tua)
Azrel Ismail
Fian Ali
Yuswizar
Faizal Hussien
dan ramai lagi
SINOPSIS FILEM SAADIAH: BEKAL KASIH MERDEKA
Saadiah: Bekal Kasih Merdeka diinspirasikan daripada kisah balu anggota polis, Saadiah Abdullah yang menghantar makanan ke IPD Gerik selama 37 tahun sebagai mengenang arwah suaminya, Alias Nik Daud yang meninggal dunia pada 1975 dalam serangan hendap pengganas komunis sewaktu bertugas sebagai jurupandu bot di balai berkenaan.


Filem Salina

Filem Salina
 lakonan Mona Allen, Pekin Ibrahim, Alicia Amin dan ramai lagi ulang siar pada Jumaat, 8 Julai 2022, jam 9:00 malam di Astro Citra CH108.
Salina dikeluarkan pada 25 Mac 2021 dan merupakan filem Melayu pertama ditayangkan selepas pawagam dibuka selepas PKP. Filem Salina telah ditunda tayangan sebanyak dua kali, antara Julai dan November 2020.
FILEM SALINA
Waktu siaran : Jumaat, 8 Julai 2022, jam 9:00 malam
Siaran TV : Astro Citra CH108
Pengarah : Raja Mukhriz
Penulis skrip : Allyna Ahmad
Produksi : Madness Films
Genre : Seram
PELAKON DAN WATAK
Mona Allen sebagai Salina
Dewi Amanda
Alicia Amin
Pekin Ibrahim
Angeline Tan
Raja Azura
Kenji Sawahi
Sharifah Shahora
Badrul Muhayat
M. Hitler Zami
SINOPSIS FILEM SALINA
Salina tinggal di sebuah rumah misteri, di mana kejadian aneh mula terjadi. Keadaan berubah menjadi lebih buruk apabila kematian yang tidak dijangka berlaku.


Gila Asam Pedas Pulak Dah!

Betullah peribahasa mengatakan "Tak kenal maka tak cinta". Dulu jual mahal tak suka makan asam pedas. Sekarang mencari cari asam pedas! Sejak suka dengan rasa
asam pedas power Melaka
, terus dah cop mohor asam pedas tu sedap rupanya.
Konon nak repeat lah makan asam pedas Melaka. Tak kesampaian nak repeat bila encik suami dah full time Isnin-Jumaat. Tak dapatlah nak berfoya-foya hari bekerja. Nak pergi hujung minggu memang taklah. Tahulah Melaka tu kalau jem padat macamana kan.
Tak dapat ke Melaka, dapat juga makan
asam pedas claypot UDA PD di Port Dickson
. Asam pedas jenis kuah pekat. Tak tahu lah asam pedas Melaka ke Johor ke memang asam pedas Negeri Sembilan yang asli. Yang penting rasa dia sedap menepati selera.
Bila teringin, nak pergi PD tu taklah jauh mana tapi kemalasan tu nak pergi tu melebihi segalanya. Carilah kedai asam pedas di sekitar Seremban. Cuba lah beli asam pedas di Resto Selera Nogori Oakland, Asam Pedas Claypot Sikamat dan Asam Pedas Dapo Omak Den.
Ketiga-tiga asam pedas tu sedap jugalah. Rasa dan kepekatan kuah tu berbeza. Tapi tak boleh lawan kesedapan asam pedas di Melaka dan PD tu lah. Mungkin sebab saya bungkus jadi kurang sikit kot rasanya. Kalau makan kat kedai mungkin sedap lagilah kot.
Setiap kali order, saya akan order ikan kembung je. Ikan pari, tetel daging, telur mayong memang saya tak makan. Ikan tenggiri macam kurang minat sikit. Bila order saya akan request kuah lebih. Sebabnya kuah lebih tu saya akan simpan untuk saya masak ikan lain nanti.
Cara saya, rebus ikan lepas tu buang air rebusan. Masukkan kuah asam pedas dan masukkan sayur bendi. Tunggu masak kejap. Siap! Senang dah ada kuahnya. Boleh makan bila teringin. Tapi untuk sekali makan esoknya lah. Taklah sampai berminggu. Simpan sehari je buat lepas mengidam makan asam pedas.
Tengok kejadian dalam periuk acah-acah macam pandai masak asam pedas kan. Acah-acah je mampu. Nak masak sendiri tak pandai. Dah cuba sekali dua, tetap jadi penggagal pemasak asam pedas.
Kalau beli asam pedas, mesti didatangkan dengan ulam timun dan telur masin. Kadang ada sayur kubis. Memang regu asam pedas ada timun dan telur masin ke macamana? Tolong jawab sikit siapa penggemar asam pedas.
Tak tahulah kenapa gila asam pedas pulak dah! Nak kata mengidam tu taklah. Sekarang tengah gila kita layankan je tekak. Esok esok dah jemu, pandang pun tak lalu. Kan...